Uređivačka politika Radio-televizije Vojvodine sledi agendu vlasti na svim nivoima, ocenjeno je juče u Novom Sadu na okruglom stolu „RTV u službi građana: Predstavljanje rezultata monitoringa informativnog programa Radio-televizije Vojvodine“.\nU posmatranom periodu, polovinu sadržaja „Dnevnika u 5“ i „Vojvođanskog dnevnika“ činili su tzv. pseudodogađaji, među kojima je najviše (trećina) bilo onih u organizaciji vlasti, dok su iza ostalih stajale privatne kompanije i druge organizacije, rekla je na predstavljanju rezultata monitoringa novinarka Sanja Kljajić iz pokreta „Podrži RTV“.\nOsmomesečni monitoring potvrdio je ranije rezultate – u informativnim emisijama RTV najviše je informacija iz Beograda, zatim iz Novog Sada, dok ostala mesta u Vojvodini dobijaju minutažu uglavnom kada ih obilaze predstavnici vlasti ili kada je u toku predizborna kampanja.\n„Frapantno je koliko pokrajinski javni servis malo izveštava iz lokalnih sredina u Vojvodini, a koliko pažnje posvećuje temama iz Beograda, zbog čega se gubi smisao pokrajinskog javnog servisa“, ocenila je Sanja Kljajić.\nDa pojedine sredine u Vojvodini privlače pažnju uredništva samo u vreme predizbornih kampanja, Kljajićeva je obrazložila primerom opštine Pećinci – odatle se uredno izveštavalo o svakoj poseti predstavnika vlasti, dok je gostovanje predsednika te opštine dobilo značajan prostor u „Vojvođanskom dnevniku“.\n„Čim su proši izbori, iz Pećinaca, kao uostalom i pre kampanje, nismo zabeležili nijednu vest, a to su nam potvrdili i sami meštani Pećinaca“, dodala je predstavnica pokreta „Podrži RTV“.\nU dve centralne informativne emisije, pokazuju rezultati monitoringa, među novinarskim žanrovima apsolutno dominiraju izveštaji i vesti, dok je medijskih inicijativa i televizijskih paketa nešto više zabeleženo u „Vojvođanskom dnevniku“ (8%) u odnosu na „Dnevnik u 5“ (svega 5%).\nDnevnici se svode na čitanje vesti i njihovo pokrivanje slikom ili izjavom, zbog čega se kolokvijalno i nazivaju „čitački Dnevnici“, navela ja Sanja Kljajić.\nNovinarka Al Džazire Nataša Kovačev, koja je nekada radila na RTV, rekla je da pseudodogađaji nisu ono o čemu bi novinari trebalo da izveštavaju, već da oni treba da im budu platforma za postavljanje pitanja funkcionerima. „Pseudodogađaji moraju biti prilika za postavljanje najvažnijih pitanja političarima i jedino tada ima smisla izveštavati sa njih“, rekla je ona.\nUrednici informativnih emisija RTV favorizuju teme iz ekonomije i privrede. Međutim, kada je reč o tim temama, nema analitičkog pristupa i problematizovanja, već se izveštavanje uglavnom oslanja na izjave predstavnika vlasti.\n„U centralnim informativnim emisijama RTV najviše se izveštava o aktivnostima funkcionera na svim nivoima vlasti – državnom, pokrajinskom i lokalnom, i o tome se izveštava više nego o medijima, manjinama, pravosuđu, obrazovanju, zdravstvu i socijalnoj politici zajedno“, dodala je Sanja Kljajić.\nJavni servis bi morao da vodi račun o balansiranom izveštavanju, međutim, monitoring informativnog programa pokazao je da se pokrajinski javni servis oglušuje o zakonsku odredbu koja propisuje takvo izveštavanje.\n„Predstavnici vlasti jedini su u prilici da govore o sebi i drugima, konkretno o predstavnicima opozicije, dok su građani i opozicione partije i njihovi funkcioneri jedini akteri o kojima se više govorilo nego što im je pružena prilika da govore“, navela je Sanja Kljajić i dodala da se reč građana i nevladinog sektora najviše može čuti izvan dveju centralnih informativnih emisija.\nPredsednica Programskog saveta RTV Maja Petrović rekla je da rezultati monitoringa ukazuju na potrebu da se u program RTV unesu određeni korektivi.\nMeđutim, Stefan Janjić iz Novosadske novinarske škole, koja i sama obavlja monitoring RTV još od 2006. godine, izrazio je sumnju da će pokrajinski javni servis uvažiti primedbe i korigovati svoj program.\nOn je dodao da analiza NNŠ pokazuje da su među najneprofesionalnijim medijima u Srbiji upravo dva javna servisa – RTS i RTV, zajedno sa Tanjugom.\n„Nisam optimista da će doći do pozitivnih promena na RTV, a čak i da se javi takva namera, biće potrebne godine da se kvalitet programa vrati na stanje od pre uređivačkih i drugih promena iz 2016. godine“, naveo je Janjić primećujući da se slogan RTV „Bliži vama“ više odnosi na političare i vlast nego na građane.\nProjekat „Pomeri RTV“ finansira Fondacija za otvoreno društvo Srbija kroz program „Sloboda izražavanja i javno informisanje“, a osim kontinuiranog monitoringa informativnog programa RTV i publikovanja rezultata, predviđa i obilazak i razgovor s građanima o tome kakav im je javni servis potreban u, nakon Pećinaca, još sedam mesta u Vojvodini.


Zdjelar: "Neutralisali smo Zvezdu, najbolja partija u pravom trenutku" - Sportske.net\nPartizanov vezista video dosta pozitivnih strana u 158. Večitom derbiju.\nDa li je lopta prešla liniju - mašinski inženjer zna odgovor!Da li je lopta prešla liniju - mašinski inženjer zna odgovor!Saopštenje Zvezde o Stojkoviću, pomoći države, tretmanu kod FSS...Partizan isplatio premije za pobedu!Zvezda na Tviteru: "Pogotku Boaćija prethodio prekršaj za penal"\nFudbaler Partizana Saša Zdjelar rekao je danas da je njegova ekipa odlično spremila utakmicu sa Crvenom zvezdom i da je neutralisala sve kvalitete protivnika.\n"Utakmicu smo stvarno dobro pripremili. Znali smo sve šta oni rade i uspeli smo da neutrališemo upravo te njihove kvalitete. Imali smo toliko prilika da rešimo utakmicu ranije, ali kao da lopta prosto nije htela u mrežu", rekao je Zdjelar za sajt kluba.\nPartizan je u nedelju uveče igrao nerešeno 1:1 sa Crvenom zvezdom u devetom kolu Super lige Srbije.\nZdjelar je kazao da mu imponuju komplimenti koje je dobio za svoju igru.\n"Naravno da mi je drago da ljudi cene i poštuju ono što radim. Zaista sam mnogo truda i rada uložio od početka prvenstva. Bilo je tu dobrih i loših mečeva, ali mi je drago što je jedna dobra partija došla u najboljem trenutku", kazao je Zdjelar.\nOn je naveo da mu nije bilo lako u derbiju zbog žutog kartona.\n"Da budem iskren, nije bilo nimalo lako. Trebalo je izdržati 50 minuta, mnogo duela i faulova, ali sam uspeo da se kontrolišem i završim utakmicu na terenu", dodao je.\nPosebne reči hvale imao je za saigrača Marka Jankovića.\n"Ima još puno da se igra, a mi ćemo se boriti i svaku utakmicu ići na pobedu, kako bismo osvojili titulu na kraju prvenstva. Svi saigrači su bili sjajni, a ako moram nekog da izdvojim onda ću reći da je Marko Janković bio izvanredan i najbolji na terenu", rekao je Zdjelar.\nPartizan posle devet kola ima 20 bodova, koliko i Radnički, a dva manje od vodeće Crvene zvezde, koja ima utakmicu manje.


Selektor Srbije se vraća u NBA ligu: Igor Kokoškov više nije trener Fenerbahcea – Sport Centar Selektor Srbije se vraća u NBA ligu: Igor Kokoškov više nije trener Fenerbahcea – Sport Centar\nIgor Kokoškov i zvanično više nije trener Fenerbahcea, objavio je turski klub. Kako se navodi, to je učinjeno na inicijativu aktuelnog selektora Srbije, koji želi da se vrati u NBA.\nKokoškov će se priključiti Dallas Mavericksima kao asistent.\n“U razgovoru s našim trenerom, rekao je da mu je ponuda dobro došla iz porodičnih razloga i zato što bi želio raditi u NBA – saopštio nam je svoju želju da se vrati u SAD, i mi smo poštovali njegovu želju da ode“, navodi se na zvaničnoj stranici Fenerbahcea, uz želje Kokoškovu za uspjeh u budućnosti.\nPrethodno, u saopštenju se podsjeća da je Kokoškov imao ugovor do kraja sezone 2022/2023, kao i da su obavljeni transferi i plan priprema bili i u skladu sa željama trenera.\ndallas mavericksfenerbahceigor kokoskov\nKokoškov i zvanično napustio klupu reprezentacije Srbije, čeka se imenovanje Pešića


Jovanović: Nazvati zločin u Srebrenici genocidom nije izdaja Srbije\nNaslovnica NAJNOVIJE Politika Jovanović: Nazvati zločin u Srebrenici genocidom nije izdaja Srbije\nSrbija ̶ Lider Liberalno demokratske partije Čedomir Jovanović izjavio je danas da Srbija mora konačno da donese rezoluciju, koja zločin u Srebrenici opisuje terminom oko koga, kako kaže, više nema nikakve dileme u savremenom svijetu.\nIzražavanje stava o Srebrenici nije nešto što smijemo da svedemo na puko ponavljanje kada nas neki tužni i tragični jubileji na to podsjete ili primoraju.\nStrašna opomena, koja se krije iz počinjenog genocida u Srebrenici, izgleda da posljednjih dana postaje tema koja iznova dijeli naše društvo, nespremno da razumije tragediju koja se tamo dogodila.\nRezolucije, koje se trenutno pišu, samo su izraz zakasnjele refleksije svih, a stavovi koji se povodom toga iznose u javnosti od strane srpskih zvaničnika, samo još jedan dokaz licemjerstva kada se zločin treba opisati pravim imenom.\nSrbija je ta koja mora da konačno donese rezoluciju, koja zločin u Srebrenici opisuje terminom oko koga više nema nikakve dileme u savremenom svijetu. 2010. godine, ni vlast ni opozicija u Srbiji nisu razumjeli kada smo govorili da genocid u Srebrenici nije izolovani događaj, koji je nastao nesrećnim razvojem ratnih događaja, već težnja koja će skupo koštati generacije koje tek stasavaju. Vlast Demokratske stranke nije imala hrabrosti da iskorači i kaže da će Srbija prihvatiti odgovornost za počinjeni genocid, kažnjavati pojedince koji negiraju i relativizuju zločin, a buduće generacije učiti i vaspitavati u duhu tolerancije, koji ne prećutkuje počinjeni genocid. Opozicija predvođena Srpskom naprednom strankom nije razumjela o čemu govorimo. Zarobljena u sopstvenom ignorisanju počinjenog genocida, Skupština Srbije je donela Deklaraciju u kojoj je obeshrabrena naša težnja da država donese obavezujući dokument, iza koga stoje cjelokupno društvo i svi njeni činioci i predstavnici.\nDanas, pet godina poslije toga, ostavljeni sami na repu civilizacijskih tokova, negirajući istorijske činjenice i sudske presude, pokušavamo da sopstveno društvo i međunarodne partnere i javnost ubijedimo u ono u šta ni sami više ne verujemo.\nOdnos prema ovom pitanju je temelj pristojnosti i lakmus papir prema kome se određuje razumijevanje zločina počinjenih u naše ime. Prihvatanje istine o Srebrenici nije ni izdaja Srbije ni vrijeđanje srpskih žrtava, već izraz najdublje ljubavi i poštovanja prema zemlji, narodu i našoj djeci koja odrastaju u ovom haosu drustva lišenog osnovnih vrijednosti. Time se skida teret zla sa svih nevinih, koji pod tim zlom nestaju ili će nestati sutra.\nNema više manevarskog prostora koji se može stvoriti, pa je ovo možda posljednja prilika da zrelo postupimo u trenutku kada se cio svijet sjeća rata u bivšoj Jugoslaviji, i da mi budemo ti koji srebrenički masakr nazivamo genocidom. Da djeca u školama u Srbiji uče ono što se sada u našim porodicama prećutkuje, a zakonodavstvo u Srbiji da počne da prepoznaje ovaj zločin i kažnjava njegovo negiranje.\nZvaničnici treba da odu na mjesto strašnog čina i svojim prisustvom pošalju poruku da se društvo modernizuje, ne tako što ćuti, već tako što progovara jezikom 21. veka o zločinu koji je trajno izmijenio mapu i sliku Evrope. Samo tako se pokazuje svest da hiljade ubijenih Bošnjaka nisu bili ratna igra ludih komandanata, već cilj grupe ljudi koja je htela da ovaj dio svijeta pretovori u poligon svojih mitskih ciljeva, što se se na kraju pretvorilo u naš najveći poraz i moralno posrnuće, poručio je lider LDP-a.


EU planira da granične straže zaustavljaju migrante, djelovaće i u Crnoj Gori? - CdM\nEU planira da granične straže zaustavljaju migrante, djelovaće i u Crnoj Gori?\nPredsjednik Evropske komisije Žan Klod Junker uskoro bi trebalo da predstavi plan o osnivanju evropske granične straže koja će biti postavljena na spoljnim granicama Unije, a samim tim i na granici s Crnom Gorom.\nOsnivanje evropske granične i obalske straže s 10.000 naoružanih pripadnika spremnih za razmještaj po spoljnim granicama, ali i s ovlašćenima da djeluju u dravama van EU, ako im to te zemlje dopuste (dakle, zemlje poput Srbije, Crne Gore ili BiH), sprema se da saopšti predsjednik Evropske komisije an Klod Junker u sjutrašnjem govoru o stanju Unije pred Evropskim parlamentom u Strazburu, prenosi Večernji.hr.\nJunker želi da ti evropski graničari budu spremni za početak rada 2020. godine, što je ubrzan rok u odnosu na sve planove koji su se dosad spominjali kada je bila riječ o takvoj ideji.\nU budućnosti bi, međutim, postojala evropska granična straža s 10.000 ljudi, a i ovlašćenja bi joj bile puno veće, a njeno raspoređivanje puno brže i učestalije. Ti novi evropski graničari imali bi ovlašćenja i da sprečavaju neovlašćene prelaske migranata iz jedne države članice EU u drugu te da vraćaju odbijene tražioce azila u zemlje van EU iz kojih su došli.\nPlan o formiranju evropske granične straže trebao bi formalno da bude predstavljen sljedeće sedmice na sastanku u Beču, nakon čega će uslijediti rasprava o predlogu izmjene postojeće uredbe, čime bi se broj policajaca povećao s 1.500 na 10.000.\nProđe li predlog, povećaće se broj policajaca s kojima će pojedina zemlja učestvovati u radu evropske granične straže.\nSada evropske granične policijske snage rade tako da se stavljaju na raspolaganje Frontexu u roku od pet radnih dana nakon što izvršni direktor Frontexa i država članica EU koja traži pomoć usuglase operativni plan. Kada je riječ zemljama koje nisu članice EU, Frontex je s njima sklapao posebne sporazume kako bi im mogao pomoći, a istovremeno smanjiti pritisak na spoljne granice Evropske unije.\nTako su već Albanija i Makedonija parafirale nacrt sporazuma za operativnu saradnju s Frontexom, a nacrt sporazuma s Crnom Gorom usaglašen je na tehničkom nivou sa Srbijom i Bosnom i Hercegovinom, pregovori su u toku.\nTagoviCrna Gora Evropska komisija Evropska unija EU migranti Žan Klod Junker\n15 Komentara na "EU planira da granične straže zaustavljaju migrante, djelovaće i u Crnoj Gori?"


Fabrika "Mladost" ulaže u novi pogon 30 miliona evra - JUGPRESS\nGradonačelnik Leskovca Goran Cvetanović danas je održao sastanak sa predstavnicima fabrike Mladost, objavljeno je na zvaničnom gradskom sajtu\n“Na sastanku je bilo reči o projektu koji se trenutno realizuje u gradu na Veternici – izgradnji fabrike za proizvodnju crepova koja vredi 30 miliona evra. Nakon britanske kompanije Aptiv koja je u svoj proizvodni pogon u Zelenoj zoni uložila 25 miliona evra, ovaj projekat predstavlja najveću investiciju u Leskovcu, posebno značajnu zbog toga što se radi o ulaganju domaćeg privrednika. Radi se o fabrici najsavremenije proizvodnje crepova premijum kvaliteta. Prema rečima investitora završetak radova se očekuje tokom tekuće godine. Fabrika „Mladost“ trenutno broji 200 zaposlenih dok će po otvaranju novog pogona biti zaposleno još 50 osoba, navedeno je u objavi.\nNIje navedeno da li je na ovom sastanku bilo reči o višegodišnjem problemu stanoivnika ulica oko fabrike “Mladost” čije kuže bivcaju redovno plavljene kadgod padne malo jača kiša a razlog tome je, tvrde vlasnici, loše izvedena kanalizacija iz ove fabrike.


EHF izbacio Benidorm iz Lige Evrope: „Žalićemo se“ – Balkan-Handball.com\nHome / Evropa / EHF izbacio Benidorm iz Lige Evrope: „Žalićemo se“\nEvropska rukometna Federacija donela je odluku da izbaci španski Benidorm iz Lige Evrope zbog nemogućnosti Španaca da putuju na revanš drugog kola Lige Evrope na noge austrijskom Fiversu (pobedili u prvom meču 34:31).\n„EHF nas je obavestio da će smatrati da se nismo pojavili na meču i tako eliminisati iz Lige Evrope. Na taj način Fajvers će se plasirati u grupnu fazu i pored poraza u prvom meču. Veoma nam je žao zbog ovakve odluke i žalićemo se preko naše Federacije. U izuzetnim situacijama, potrebno je donositi i posebne odluke, ali toga nije bilo u ovom slučaju. Klub će nastaviti da se bori za ono što je naše pravo i šta je sport do poslednje sekunde. Zahvaljujemo mnogima na podršci u ovoj situaciji“, stoji u saopštenju Benidorma.\n← Prethodni članak Strahinja Milić: Raul me nije voleo ali sam bio Samsonenkov miljenik! (VIDEO)\nNaredni članak → Dan „D“ za Ligu Evrope – Nexe, Metalurg i Trimo u borbi za grupnu fazu


Država koja ne podnosi kritiku je slaba - Javni servis\nNapad na IFDT nije ništa drugo do napad na međunarodnu saradnju, na slobodu istraživanja i na ideal akademske autonomije. On je deo jačanja kulture cenzure i nastojanja da se uguši svaki disonantan ton\nDžudit Batler. Foto: Miquel Taverna\nPriredio Milan Nešić\nZašto sam se pridružila Apelu:\nBila sam gost Instituta za filozofiju i društvenu teoriju i blisko sam sarađivala sa njegovim prethodnim direktorom i mnogim istraživačima. U pitanju je grupa izuzetnih naučnika koji ostvaruju značajnu saradnju širom Evrope, Južne Amerike i Rusije. Njihov rad je i nadahnut i akademski izvrstan, i nadovezuje se na značajnu tradiciju mišljenja u Srbiji, koje je kritično spram zloupotrebe državne moći i cenzure intelektualnog rada.\nKopredsednica sam Međunarodnog konzorcijuma programa kritičke teorije, koji obuhvata 500 programa, centara i instituta širom sveta, aktivnih u oblastima kritičke teorije, društvene teorije i kreativnih kritičkih praksi. Međunarodni konzorcijum programa kritičke teorije osuđuje ograničavanja slobode i obustavu finansiranja svetski poznatog Instituta za filozofiju i društvenu teoriju u Beogradu, Srbija. Novoimenovani Upravni odbor Instituta oličenje je stavova koji su neprijateljski spram demokratskog duha Instituta i njegovim imenovanjem ugrožava se pravo Instituta da odlučuje o sopstvenim pravcima istraživanja i da raspolaže sopstvenim sredstvima. Obustava isplata u okviru ključnih projekata u kojima Institut učestvuje je arbitrarna i neopravdana. Represivne mere koje sprovodi sadašnji v. d. direktora imaju za cilj da potkopaju akademsku misiju i perspektivu Instituta. Institut je od svog osnivanja otelovljivao principe kritičkog mišljenja, otvorene debate i demokratskih vrednosti i suprotstavljao se samovoljnom postupanju vlasti, cenzuri i antiintelektualizmu. Bezrezervno osuđujemo pokušaje da se uništi ovaj Institut, koji je uvažen među naučnicima i akademskim programima širom sveta i koji simbolizuje značaj kritičkog mišljenja u svakoj demokratiji dostojnoj tog imena.\nPoslednjih godina svedočimo normalizaciji autoritarnih struktura u mnogim delovima sveta, uključujući i vlast u Srbiji koja praktikuje cenzuru i glajhšaltovanje i jača državnu kontrolu nad medijima. Sloboda naučnog istraživanja je deo opšte slobode izražavanja, i na univerzitetima je ova sloboda zagarantovana akademskom autonomijom. Ako država Srbija ugrožava slobodu izražavanja i slobodu naučnog istraživanja, rizikuje da postane autoritarna država slabo posvećena demokratiji. Srbija i te kako ima razloga da bude ponosna na svoju tradiciju demokratske političke i društvene teorije i da podrži rad svojih najuvaženijih naučnika. Ako Srbija želi da ojača svoje veze sa Evropom, ne bi smela da napada sopstvene intelektualce koji su izuzetno uvaženi unutar evropskih tradicija kritičke društvene misli.\nAkademska autonomija predstavlja garant izvrsnosti naučnog rada. Ovim principom se garantuje da istraživači imaju slobodu da sami definišu pravac svog istraživanja, kao i da nastavno osoblje i istraživači unutar različitih disciplina i polja istraživanja imaju slobodu da definišu obrasce sopstvenog institucionalnog upravljanja. Institut za filozofiju i društvenu teoriju se u svom radu vodi idealima slobode mišljenja i prava istraživača da odlučuju o sopstvenom rukovodstvu, da konkurišu za sredstva iz međunarodnih projekata i raspolažu njima, i da jačaju svoju međunarodnu saradnju. Ako se za „direktora“ jedne institucije imenuje pojedinac koji se neprijateljski odnosi prema projektu filozofije i društvene kritike i koji vrši represiju nad istraživačima i zaposlenima, onda se taj pojedinac ne stara o ovoj instituciji već nastoji da je uništi. Napad na IFDT nije ništa drugo do napad na međunarodnu saradnju, na slobodu istraživanja i na ideal akademske autonomije. On je deo jačanja kulture cenzure i nastojanja da se uguši svaki disonantan ton. Država koja ne može da toleriše neslaganje i kritiku pokazuje da je slaba država, i može samo da učini sebe još slabijom koristeći se pretnjama i cenzurom kao taktikom uvećanja sopstvene moći. Međunarodno suprotstavljanje ovim pretnjama je jasan pokazatelj da je podrška Institutu za filozofiju i društvenu teoriju snažna, globalna i rastuća. U pitanju je borba za temeljne vrednosti demokratije, pogotovo sledeću: uloga akademskih institucija u omogućavanju slobodnog naučnog istraživanja je suštinski važna u svakoj demokratskoj političkoj zajednici, odnosno svakoj zajednici koja sebe smatra demokratskom.


Apel poljoprivrednim proizvođačima - Domaćinska kuća\nKuća » Ratarstvo » Apel poljoprivrednim proizvođačima\nPo obavljenoj žetvi strnih žita spaljivanje biljnih ostataka je navika poljoprivrednih proizvođača koja poslednjih dana uzima sve više maha. Kao najčešći izgovor proizvođača za ovom merom navodi se: “Ovako se lakše uzore njiva, biljni ostaci a naročito kukuruzovina tokom jeseni usporavaju oranje”. Spaljivanje biljnih ostataka na njivama je izuzetno štetno, i uprkos upozorenjima stručnjaka da se to ne čini, poljoprivredni proizvodjači pokušavaju da spaljivanjem reše problem korova i biljnih ostataka na svojim parcelama – osiromašujući time zemljište.\nZaoravanjem se biljni ostaci uključuju u proces kruženja organske marije u zemljištu, stimuliše se biološka aktivnost zemljišta i pozitivno utiče na strukturu i vodno-vazdušne i toplotne osobine zemljišta. Zaoravanjem biljnih ostataka popravlja se plodnost i produktivnost zemljišta. I pored svih mogućnosti iskorišćavanja biljnih ostataka poljoprivredni proizvođači u praksi često primenjuju spaljivanje. Spaljivanje biljnih ostataka i korova može biti vrlo opasno, a prema postojećim zakonskim propisima je i zabranjeno. Prilikom spaljivanja biljnih ostataka razvija se visoka temperatura, čime se uništava plodonosni sloj zemljišta i korisni mikroorganizmi. Osim gubitka u organskoj materiji, vatra zagađuje okolinu i predstavlja veliku opasnost zbog mogućnosti nekontrolisanog širenja požara. I ovom prilikom apelujemo na poljoprivredne proizvođače da pronađu neku od mogućnosti iskorišćavanja biljnih ostataka, a spaljivanje zamene nekom od navedenih mera!\nPrevPrethodnaOd čega zavisi naredna pčelarska sezona\nSledećaIzvoz proizvoda u KinuNext\nMinistarstvo poljoprivrede Srbije i Institut „Biosens“ testira sistem pomoću kojeg će, preko satelita, moći da\nU toku jula i avgusta često dolazi do izbijanja i širenja požara na poljima sa


„Izrael investment grupa“ ulazi u trku, „Arselor Mital“ čeka stav centrale – Top Portal\nsreda 24 april 2019 / 13:56\n„Izrael investment grupa“ ulazi u trku, „Arselor Mital“ čeka stav centrale\n„Izrael investment grupa“ učestvovaće na berzanskoj aukciji za 64,99 odsto kapitala u Rudnicima željezne rude „Ljubija“ Prijedor, dok u „Arselor Mitalu“ Prijedor, koji je ranije dostavljao ponudu za taj paket akcija, čekaju stav iz centrale u Londonu.\nDirektor „Izrael investment grupe“ Evgenij Zotov izjavio je danas za Srnu da će ta kompanija učestvovati na posebnoj berzanskoj aukciji.\n„Naravno da ćemo učestvovati. Ispunjavamo uslove u pogledu obavljanja rudarske djelatnosti i traženih finansijskih izvještaja, tako da je kod nas sve u redu. ‘Izrael investment grupa’ je investiciona kompanija koja ima partnere koji se bave rudarskom djelatnošću“, istakao je Zotov.\nOn je rekao da Izrael investment grupa ima slične planove za RŽR „Ljubija“ koje je prezentovala i prilikom prethodnih pokušaja privatizacije državnog kapitala u tom preduzeću.\n„Namjeravamo da uložimo najmanje 30 miliona evra u razvoj rudarske proizvodnje u Ljubiji i Tomašici. Sve što smo rekli u prethodnoj rundi privatizacije ostaje na snazi“, naglasio je Zotov.\nDirektor „Arselor Mitala“ Prijedor Mladen Jelača rekao je da ne može govoriti o novoj rundi privatizacije RŽR „Ljubija“ dok se ne konsultuje sa centralom kompanije u Londonu.\nUprava Investiciono-razvojne banke Republike Srpske donijela je odluku o prodaji 64,99 odsto kapitala u RŽR „Ljubija“ putem posebne aukcije na Banjalučkoj berzi koja će biti održana 17. decembra 2018. godine.\nPosljednji pokušaj prodaje državnog kapitala u RŽR „Ljubija“ propao je 17. maja 2017. godine kada Narodna skupština Republike Srpske nije usvojila odluku o davanju saglasnosti na odluku Vlade Srpske o prodaji 64,99 odsto akcija osnovnog kapitala metodom neposrednog odabira kupca.\nKompanija „Izrael investment grupa“ ranije je za kupovinu 64,99 odsto akcija osnovnog kapitala RŽR „Ljubija“ dostavila ponudu vrijednu 92 miliona KM, a „Arselor Mital“ je za isti paket akcija nudio 63,3 miliona KM.\nLinta: Teška provokacija Željka Komšića\nUdata za petoricu braće: Sve ih podjednako volim


24.10.2016 21:15 Uroš Baltić 1800\n24.10.2016 19:23 ŽFK Rad 2392\nU organizaciji FSS ženski fudbalski klub Rad posetili su tim menadžer fudbalskog saveza Dušan Gelić, predsednik sportskog saveza Beograda Vlada Krstivojević i selektori svih nacionalnih selekcija, Goran Sretenović selektor ženske A reprezentacije, Lidija Stojkanović omladinske i Suzana Stanojević kadetske reprezentacije. ŽFK "Rad" predstavljali su predsednik Željko Mijović, sportski...\n24.10.2016 18:11 juznevesti.com 1547\nU 11. kolu Srpske lige Istok fudbaleri niškog Sinđelića drugi meč zaredom trijumfovali su sa 1:0, ovog puta nad Ozrenom iz Sokobanje, dok je Car Konstantin, nakon poraza u Bošnjacima od Jedinstva (0:3), izgubio na svom terenu od Dunava iz Prahova 2:1. Peta utakmica ove jeseni u kojoj je igrao srpskoligaš iz Durlana završena je rezultatom 1:0. Posle 2 trijumfa i 2 poraza, treći put su...\n24.10.2016 17:45 ŽFK Rad 1692\nU derbiju 6. kola Prve lige za žene građevinarke su potpuno zasluženo odnele bodove iz Leskovca savladavši ekipu Lavica sa 2:0 (šesta pobeda u nizu) i tako su gracije u nebesko-plavoj sportskoj uniformi postale jesenji šampioni kolo pre kraja jesenjeg dela prvenstva. Golove za ekipu Rada postigle su Milenković u 24. i Simić u 84. minutu. Bila je to najbolja igra fudbalerki sa Banjice ove...\n24.10.2016 17:38 fkvozdovac.rs 1252\nOsmina finala kupa Srbije je pred nama, a u sredu 26.10. na “krov” stiže novi rival. Nakon pobede protiv Inđije minimalnim rezultatom 1:0 u prethodnoj rundi, na red dolazi ekipa Spartak Ždrepčeva krv. Meč je zakazan za 14:00., a ulaz za sve ljubitelje fudbala će biti slobodan. Nadamo se da će i ovaj put publika doći u velikom broju i uživati u lepim fudbalskim potezima. Ostali...\n24.10.2016 15:12 Stojan Petković 1497\nŽenski fudbal: Uspešna selekcija u gradu na Ibru\nŽenski fudbalski klub Sloga 036 iz Kraljeva bio je organizator druge po redu selekcije za najmlađe kategorije igračica koje nastupaju u Razvojnoj ligi. Na okupu devojčice iz osam ženskih klubova, rođene od 2002. do 2005. godine, koji se nadmeću u takmičenju pod patronatom FSRZ Srbije. Odigrane su dve utakmice. Najpre su na teren istrčale fudbalerke nešto starijih godišta a potom su na igralištu...\n24.10.2016 12:15 Administrator 1617\n24.10.2016 11:31 Branko Stojkovski 1385\n24.10.2016 10:24 Dragan Ivanović 1526\nPred oko 50 gledalaca u Gornjrm Ribniku prvenstveni meč u okviru 11. kola Prve Rasinske okružne lige, odigrali su Ribnik i FUD iz Brusa. Utakmica je bila prava prvenstvena, fer i korektna zasluženu pobedu ostvario je domaći tim rezultatom 4:1, poluvreme 2:0. Susret je vodila sudijska trojka iz Trstenika na čelu sa glavnim sudijom Milošem Bulatovićem, kome su pomagali Dragan Šućurović i Vanja...\n24.10.2016 08:01 Branko Stojkovski 1627\n11:02 Pobeda je Dražićeva rođendanska želja


Bartomeu danas smenjuje Setijena | Restart Magazin\n17/08/2020 17/08/2020 Urednik\tBarselona, Đozep Marija Bartomeu, Kike Setijen\nPredsednik Barselone Đozep Marija Bartomeu zakazao je za danas vanredni sastanak uprave na kome bi trebalo da bude smenjen trener fudbalera Kike Setijen, preneli su španski mediji. Hitne promene u Barseloni izazvao je poraz Katalonaca od Bajerna iz Minhena sa 8:2 u četvrtfinalu Lige šampiona.\nSetijen je u Barselonu stigao pre šest meseci i nakon izgubljene titule u Španiji, meč protiv Bajerna je pečat na gotovo siguran otkaz koji će dobiti danas. Na sastanku će se, kako prenose mediji, možda govoriti i o mogućim prevremenim predsedničkim izborima. Bartomeuu mandat ističe sledeće godine i on neće moći ponovo da se kandiduje.\nAli, ako je suditi prema izvorima bliskim klubu, na izlaznim vratima su svi igrači izuzev Mesija, Ter Štegena, De Jonga i Langlea. Tako „Sport” na transfer listu stavlja i zvezde katalonskog kluba, Pikea, Suaresa, Albu, Grizmana, Kutinja, Dembelea i Busketsa. Barseloni je potrebno mnogo novca za potpunu rekonstrukciju tima, a jedini način da do njega dođe je transfer lista.\n← Još jedno upozorenje za Tursku!\nTihanovskaja kaže da je spremna da postane nacionalni lider Belorusa →


On je rekao da se međunarodni finansijski programi u istočnoj Evropi sada usmjeravaju, prije svega, na spasavanje bankarskih organizacija od kolapsa.\n"U ovom trenutku Međunarodni monetarni fond (MMF) nije zainteresovan za privredni rast tih država. Kasnije, od kraja godine, postaviće se ozbiljno pitanje šta učiniti s tim zemljama kako bi se podstakao rast. Pretpostavku da će se privredni rast na Istoku vratiti čim se velike države EU oporave, smatram nerealnom", kaže Gligorov.\nOn kaže da MMF dobro zna da se stari model, kroz velike investicije iz zapadne Evrope, na Istoku neće ponoviti.\n"Ne smijemo rano računati na dotok kapitala", objasnio je Gligorov, navodeći da se to ne može očekivati jer se banke reorganizuju, smanjuju svoje rizike i jačaju vlastiti kapital.\nTo će, prema njegovom mišljenju, ograničiti potencijal banaka za davanjem kredita istočnoj Evropi.\n"Dodatne investicije u jugoistočnu Evropu neće više imati smisla sve dok se postojeći kapaciteti, na primjer automobilske industrije, ne iscrpe. Srednjoročno gledano, nema izvora za jači rast", podvukao je Gligorov.\nStručnjak WIIW je ocijenio da MMF ima mnogo novca i novu ulogu, jer sada predstavlja neku vrstu svjetske centralne banke koja treba da podstakne međunarodnu potražnju i manje je institucija koja podstiče reforme.\n"MMF više davanje kredita ne veže za one uslove koje je postavljao ranije kada je zahtijevao striktnu privatizaciju i liberalizaciju. Značaj te finansijske institucije u politici je postao manji", ocijenio je Gligorov.\nOn smatra da MMF na jednoj strani ohrabruje države kao što su SAD, Japan i članice EU na veći deficit kako bi se ojačala potrošnja, a problem nastaje u ophođenju prema onim zemljama, prije svega istočne Evrope, koje se nalaze u finansijskim teškoćama, jer se Fond tu bori još s pronalaženjem pravog pristupa i djelimično djeluje još prema svom starom modelu.\n"Ukoliko jedna država dospije u probleme, MMF je podstiče na štednju pri čemu je ova ustanova, međutim, postala fleksibilnija", tvrdi Gligorov, uz napomenu da eksperti Fonda, u navedenoj situaciji, najprije iznose svoje rigorozne stavove, koje poslije omekšavaju.\nZbog toga je MMF danas, kako ocjenjuje, manje konzervativan od EU u vezi s budžetskim deficitom.\nDa su banke dobile mnogo veću pomoć od privrede potvrđuje i zvanična statistika EU. Evropska komisija odobrila je državnu pomoć evropskim bankama u visini skoro trećine ukupnog bruto domaćeg proizvoda (BDP) zemalja EU. Komisija navodi da ta sredstva uglavnom još nisu potpuno iskorištena, a njihova raspodjela se značajno razlikuje od zemlje do zemlje. Ukupni iznos od 31,2 odsto BDP-a zemalja EU obuhvata injekcije kapitala usljed okretanja zemalja nacionalizaciji ili djelimičnoj nacionalizaciji svojih posrnulih banaka, kao i programe izdavanja državnih garancija radi jačanja povjerenja u kreditore i odmrzavanje kreditnog tržišta. Nakon izbijanja globalne finansijske krize u SAD od oktobra prošle do sredine jula ove godine Evropska komisija odobrila je garancije u visini od 2,9 biliona evra i 313 milijardi evra za dokapitalizaciju banaka. Takve akcije su, međutim, uglavnom zaobišle zemlje istočne Evrope.


Fols, anoniman za mnoge koji ne prate baš detaljno ovaj sport, meč sa Ouklendom je završio sa 22 uspešna dodavanja od 28 pokušanih, pa je uz 402 osvojene jarde "kroz vazduh" i pomenutih sedam tačdauna izjednačio NFL rekord. To je ove godine uspeo i Pejton Mening u Denveru, a prethodno Sid Lakman, Adrijan Burk, Džordž Blanda, Uaj-Ej Tajtl i Džo Kep.\nDolazak jednog od najuspešnijih koledž-trenera, Čipa Kelija, na kormilo Iglsa, od njih je stvorilo mašineriju koja je u prvom kolu nagovestila da ima potencijal da melje rivale, jer je akcije odigravala u ritmu od po svega desetak sekundi pauze između dva napada, ali je povreda Vika, a onda Folsa, usporila Iglse, koje treći kvoterbek, mladi Met Barkli, nije uspeo da pokrene u odsustvu iskusnijih kolega. Ipak, povratak Folsa u tim, kao i sve veća uigranost (više napada nego odbrane) Filadelfije, omogućila je momku da skine sa sebe plašt anonimnosti i zakorači u istoriju američkog fudbala, bar kada je o profesionalnoj ligi u SAD reč.\nLider NFL karavana je i dalje Kanzas Siti, koji je bez ofanzivnog tačdauna pobedio u gostima Bafalo Bilse sa 13:23, za šta je bila zaslužna sjajna odbrana, najpre Šon Smit koji je u svojoj endzoni presekao dodavanje Džefa Tuela i 100 jardi kasnije proslavio tačdaun, a onda Tamba Hali, koji je izgubljenu loptu pokupio i pretrčao 11 jardi da bi i on kao defanzivac poentirao za neporažene Čifse.\nOdbrana je briljirala i u Njujorku, gde su Džetsi pronašli lek za sjajnu ofanzivnu mašinu Nju Orleansa, savladavši Sejntse sa 26:20 uz četiri fild gola šutera Nika Foka.\nSijetl je opravdao ulogu favorita protiv Tampa Beja, ali tek u produžetku (27:24), dodatno se igralo i u Vašingtonu gde je pao San Dijego (30:24), a Dalas je izdržao veliki nalet Edrijana Pitersona i uspeo da pobedi Miensotu sa 27:23. Aktuelni šampion Baltimor poklekao je u Klivlendu (24:18), a Indijanapolis je posle velike borbe i preokreta nakon što je gubio sa 24:6 u Hjustonu, uspeo da savlada Teksanse sa 27:24 uz tri tačdauna Endrjua Laka u poslednjih 15 minuta i pet sekundi, sva tri za Ti-Uaj Hiltona.\nOvaj meč obeležila je i zdravstvena situacija sa trenerom Hjustona Gerijem Kubijakom, koji je kolabirao na poluvremenu kada se kretao ka svlačionici, pa je odmah odvezen u bolnicu.


Žensko telo kao reklamni materijal\nTekst: Nataša Elenkov Ilustracija: Negoslava Vuković Dok hodate gradom ovih dana, zapljusnuće vas reklame za kladionicu, gde tri mlade žene, hiperseksualizovane, uz erotizovane i pornografske poruke promovišu istu. Slogani iskorišćeni da raspale muške fantazije iz porno-filmova sastavni su deo ovog serijala. Ne tako davno, viđeni su i bilbordi za polovne automobile, na kojima je slogan uz obnaženu mladu ženu bio: ”Zar je važno što nisi bio prvi?” Time je zapravo direktno ogoljena ideja kako oglašivač vidi žene: kao polovnu robu, zamenjivu, koju neko drugi dalje može da koristi. Vrlo jasno nam je rečeno da je vrednost žene merljiva u odnosu na to sa koliko muškaraca je bila intimna i da može da služi drugom muškarcu, čak i kada je “polovna roba.” Reklama na bilbordu na kojoj se žena posmatra kao polovna roba, merenje vrednosti žene prema broju seksualnih partnera, uz patetično glorifikovanje kulta “nevinosti”, nakon nekoliko meseci rasprave je sklonjena. S vremena na vreme mogu se sresti i reklame za ženske čarape, na kojima je u prvom planu ženska zadnjica.\nU konzumerističkom i kapitalističkom društvu, gde se kao svrha života predstavlja kupovina i bacanje stvari zarad nove kupovine, reklame proizvoda predstavljaju nametnutu datost od koje je nemoguće skloniti se. Oglašavačka industrija jedna je od najmoćnijih u svetu, procena je da se na godišnjem nivou samo za ovaj sektor potroši oko 400 milijardi dolara. Kako kapitalizam i konzumerizam koegzistiraju sa patrijarhatom, tako je kavez rodnih uloga i seksizam s kojim se žene suočavaju svakodnevno sada dokumentovan i u svetu reklama i bilborda.\nPrema sajtu World Savvy Monitor, koji se poziva na izveštaj Uneska o reprezentaciji žena u masovnoj kulturi navodi da su žene prikazane na nekoliko načina: 1) kao majke i domaćice koje obitavaju samo u kućnoj sferi, 2) kao seksualni, poželjni objekti sa pornofgrafskim konotacijama ili 3) kao korporativne šefice. Uloge žena u reklamama su se menjale u zavisnosti od društvenog konteksta. Sve veća učešća žena u poslovima koji su ranije bili rezervisani za muškarce, ali i učešće žena kao potrošača, menjalo je i svet reklama. Međutim, konstanta koja je ostala jeste objektifikovanje i seksualizovanje žena, kao i guranje žena u kućnu sferu. Oglašivačima je jedino važno tržište, bez analize društvenih posledica koje seksizam uveliko proizvodi, a koliko je kapitalistički sistem duboko i seksistički govori i floskula koja važi u oglašivačkom svetu: ”Seks prodaje/Sex sells.”\nIako na prvi pogled deluje kao da su reklame tu pre svega da prodaju proizvod, ne sme se izgubiti iz vida da masovni mediji, uz reklame, pre svega stvaraju ideju o životnom stilu, o identitetu, kao i da istraživanja pokazuju da imaju ogroman uticaj na percepciju žena i muškaraca, na prvom mestu prema deci, koja sa svega 6 meseci uspevaju da razlikuju logoe kompanija. Ukoliko masovni mediji prikazuju samo ograničeni spektar rodnih uloga za muškarca i ženu, društvene uloge za koje ljudi pretpostavljaju da su prikladne za muškarca i ženu biće kroz reklame dodatno ograničene. Što se tiče posebno oglašavanja, analize ukazuju da reklamiranje žena kako su isključivo vezane za rad u kući može dovesti do toga da žene budu isključene iz mnogih aspekata života van besplatnog kućnog rada.\nObjektifikovanje ženskog tela i svođenje žena na sredstvo, sve je ogoljenije u kapitalističkom društvu, počev od sve češćih zahteva da se prostitucija svede na rad kao i svaki drugi, preko pornografije i surogat materinstva, reklame kao alat tržišta ne zaostaju u dehumanizovanju žena. Žena je u ovom sistemu hodajuća šansa za zaradu, njeno telo je javna svojina. Reklame u patrijarhalnom društvu velikim delom jesu odgovorne za percepciju koju žene stvaraju prema svom telu, gde su primorane da se konstantno bore sa nesavršenostima (od kojih mnoge i nisu nesavršenosti, već prirodni procesi – celulit, strije, bore, podočnjaci).\nEfekat koji seksualizovana i fotošopirana ženska tela proizvode najčešće je vidljiv kod tinejdžerki. Prikazana tela u reklamama su izveštačena, “savršeno ispeglana,” lica su bez bubuljica i bora, koža je glatka, struk je uzan i mali, stomak ravan, telo vitko, grudi i zadnjica su u prvom planu. Prikazivanje veštačkih, isfotošopiranih tela prema istraživanjima utiče na mentalno zdravlje devojčica. Žene i devojčice su svakodnevno bombardovane “savršenim” telima, “savršenom” kožom, šalje im se poruka da moraju da se menjaju. Sve navedeno dovodi do poremećaja u ishrani, problemima sa depresijom i anksioznošću, samopouzdanjem.\nKada se žensko telo pretvori u objekat zarade i to postane norma, onda je seksizam pušten s lanca i ne postoji granica do koje će se ići. Pre nekoliko nedelja, jedna od čitateljki se požalila kako je bez pristanka iskorišćena za reklamiranje jednog kozmetičkog salona. Marija nam se obratila sa pričom gde su njene granice zarad dobre reklame, pređene. Na instagramu je videla ponudu za 10 tretmana maderoterapije, koja je bila jeftinija od regularne cene zbog akcije povodom otvaranja salona na novoj lokaciji gde je krišom snimana, bez pitanja ili bilo kakvog obaveštenja. Kada se Marija suprotstavila jer je reč o njenom telu i zbog toga joj je neprijatno, od vlasnice salona dobila je salvu uvreda uz komentar: ”Uh kako je ona fina, kako ona to fino kaže, šta si ti devojčice mislila, za 6000 da dobiješ masažu? Kako misliš da me reklamiraš?". Na njen komentar da je smatrala da ima izbor, drsko joj je rečeno da nema. Tu je Marija postavila nekoliko važnih pitanja: ”Zašto ne mogu samo da kažem ne, bez da taj potpuni stranac kome plaćam viče na mene? To je moj izbor, zar ne?” Iako je posle prvog puta jasno postavila zahtev da se njeno NE ispoštuje i da ne želi da bude snimana zarad reklamiranja, Marija je posle toga videla da je još jednom krišom snimana i da su postavljena četiri snimka zarad promocije, na Instagram. I pored molbe da se snimci sklone, to nije učinjeno, već je glavni argument vlasnice salona bio taj da je Marijina nelagodnost preterana, pošto se na snimcima ne vidi lice, kao i da će je blokirati jer je psihički uznemirava. U današnje vreme se valjda podrazumeva da se sve to kači na Instagram, ali da nakon što se žena, devojka, izjasni da se ne slaže s nečim, da joj nije prijatno, to uradiš, i to iza leđa, a onda nju praviš ludom, a sebe žrtvom kada ona pokuša da se kulturno izbori za sebe, muka mi je od toga. A zarad čega? Nekoliko pregleda na instagramu? Moje poruke su za nju psihičko maltretiranje, ali kačenje snimka moje zadnjice u gaćicama, za koji nisam znala da postoji je u redu? Nebitno je što meni to nije ok, što je meni neprijatno, ona ne vidi u tome nešto loše i to je to? Možda nekom ne bi zasmetalo ovo što meni jeste, i to poštujem, ali ja govorim iz svog iskustva i toga kako sam se ja osetila zbog toga. Volela bih samo da devojkama koje ovo pročitaju, ako im se ikad desi ovako nešto, ne bude kao meni glupo da stanu odmah iza sebe i kažu "ne", i da ne traže opravdanja. Ako nam nešto smeta, treba da se borimo za sebe, i ja sam posle ovoga sigurna da ako sledeći put dođem u sličnu situaciju, mnogo ću se drugačije postaviti.\nIz Marijinog primera jasno može da se uoči da objektifikovanje zarad reklamiranja, reklamiranje zarad profita dovodi do prelaska granice. Kada se žene dehumanizuju, a žensko telo svede na sredstvo za zaradu, granice i pristanak prestaju da budu važni. Dovoljni su delovi ženskog tela koji mogu da budu seksualizovani i svedeni na bilbord. Objektifikovanje u reklamnom svetu podrazumeva upravo naglašavanje delova tela, reklamiranje proizvoda preko delova tela, čime se osoba (najčešće žena, najčešćže bez lica) ponižava i svodi na seksualni objekat. Ovakav vid reklamiranja je široko rasprostranjen i prihvaćen, te u nekim situacijama služi kao opravdanje kada se osobama ne vidi lice, a ipak je proizvod izreklamiran.\nU kapitalističkom i patrijarhalnom društvu ne postoji ženska emancipacija, niti bi komodifikovanje i seksualizovanje drugačijih tela u odnosu na ona “idealna,” a zapravo veštačka, napravili značajniju razliku. Značajnu razliku napraviće feminističko glasno pričanje i kritička analiza industrije lepote, glasna pričanja da su ženska tela lepa, ako su funkcionalna i zdrava. Značajnu razliku napraviće svest žena da ovaj sistem ne brine o našoj dobrobiti reklamirajući nam brijače, detokse, dijete, već da zaista brine, bile bismo podsećane da uradimo preventivne ginekološke preglede. Time se čuva zdravlje, a ne biranjem između 50 korektora kojima treba da prekrijemo podočnjake ili ostale “nesavršenosti” koje uopšte i nisu nesavršenosti.


Sedma noć nemira u Francuskoj koji sve više podsećaju na rat\nHuligani napali stanicu policije\nGoreli gimnazija, obdaništa, autobus, kontejneri, 40 automobila, salon "Renoa"...\nPARIZ - Talas nasilja u predgrađima Pariza nastavljen je i preksinoć, sedmu noć zaredom, uprkos naporima francuske vlade da reši problem.\nNajteže nasilje zabeleženo je u Sen Deniju, severoistočno od Pariza, mestu u kojem u siromaštvu žive brojni imigranti. U toj oblasti je u noći između srede i četvrtka zapaljeno četrdesetak automobila, a uhapšene su 33 osobe zbog uništavanja javnog dobra, nedozvoljenog nošenja oružja i posedovanja zapaljivih materija. Goreli su autobus, više desetina kontejnera za otpatke, jedno automobilsko predstavništvo, gimnazija, dva obdaništa, a napadnute su i policijska stanica i banka. Policajci su intervenisali 74 puta i ispaljivali granate sa suzavcem na grupe huligana koji su ih zasipali kamenicama.\nSukobi i u vladi\nTalas nasilja zaoštrio je rivalstvo između ministra Sarkozija i premijera Dominika de Vilpena. Obojica će, najverovatnije, biti predsednički kandidati na izborima 2007. Dok Sarkozi važi za zagovornika "čvrste ruke", De Vilpen je za sprovođenje zakona, u kombinaciji s dijalogom. Obojica su otkazali putovanja u inostranstvo.\nU grupama napadača, koji deluju kao sve organizovanija "gradska gerila" obično ima 10-15 mladih ljudi, prenose francuski mediji. Od početka nereda, koji su izbili 27. oktobra, uništeno je 228 automobila. U izveštaju policije navodi se da su huligani u predgrađu Olne-su-boa "Motolovljevim koktelima" zapalili predstavništvo "Renoa" i kamenicama napali vatrogasce koji su došli da ugase požar. U istom mestu u toku noći napadnuta je i lokalna stanica policije. U naselju Blan meznil zapaljena je gimnazija i napadnut autobus iz kojeg su putnici uspeli da izađu pre no što je na njega bačen "Motolovljev koktel". U naselju Bobinji napadnut je trgovinski centar čiji su izlozi porazbijani, a nekoliko prodavaca je ranjeno, dok je u naselju Sevran napadnuta banka.\nU nekim predgrađima mladi ljudi lutaju ulicama naoružani motkama. Nije pomoglo ni to što su francuski ministri održali hitan sastanak, a predsednik Žak Širak pozvao na uspostavljanje mira. Jedan od učesnika sednice vlade, mlađi ministar Aziz Begag, ranije je javno kritikovao šefa MUP-Nikolu Sarkozija zbog toga što je učesnike nereda nazvao ološem. Predsednik Širak je upozorio da situacija u Parizu i okolini postaje opasna i pozvao građane na mir, a ministrima je preporučio da zakon treba primenjivati "čvrsto, ali u duhu dijaloga i poštovanja".\nNemiri su izbili u četvrtak, 27. oktobra, pošto su tinejdžeri Zijad (17) i Banu (15) poginuli u kvartu Kliši-su-boa kada su se, navodno bežeći od policije, popeli na zid jedne trafostanice i pali na transformator. Francuske vlasti tvrde da za mladićima nije bilo policijske potere. Jake policijske snage, angažovane na suzbijanju nereda, već osmi dan su na udaru grupa mahom mlađih muslimana koji su pozvali na osvetu zbog smrti tinejdžera. Čitav slučaj je dobio i razmere verskog sukoba, pošto je prilikom policijske akcije suzbijanja nereda u nedelju bačen suzavac na jednu džamiju.\nBerluskoni: Italija, to sam ja\nKvarne lazanje desetkovale čuvare reda


Remetić predao ostavke ministara Demokratske fronte u Vladi Federacije BiH - Klix.ba\n12.6.2015. u 14:35\nMinistar trgovine u Vladi Federacije BiH Aleksandar Remetić predao je predsjedniku Federacije BiH Marinku Čavari ostavke svih ministara Demokratske fronte.\nRemetić je u zgradu Predsjedništva BiH gdje se nalaze uredi predsjednika i potpredsjednika FBiH došao sam da, kako je kazao, ne pravi gužva.\nDemokratska fronta izašla je iz koalicije na entitetskom nivou nakon što su HDZ BiH i SDA usvojili Uredbu o načinu imenovanja odbora u javnim preduzećima.\n"Postoje ozbiljni razlozi i nedostatak jedinstva i političke podrške među članovima koalicije o budućnosti FBiH", kazao je Remetić.\nOn je dodao kako Demokratska fronta podržava i ostaje privržena reformama i promjenama, EU inicijativi i reformskoj agendi.\n"Sve reformski zakone koji budu dolazili u parlament nećemo gledati kroz stranačke izvore. Zaista ćemo za te zakone glasati i ne idemo u ogorčenu opoziciju. Sve što ide u korist FBiH i države ćemo podržati", kazao je Remetić.\nIstakao je da bili oni ili ne u Vladi Federacije BiH da se ipak pravi država.\nNa pitanje šta planira dalje, Remetić je odgovorio kako bivši ministar treba da ima svoj posao i kako njega država ne treba zaposliti.\nDemokratska fronta u Vladi Federacije BiH ima zamjenika premijera i ministra trgovine Aleksandra Remetića, ministra energije, rudarstva i industrije Reufa Bajrovića, ministra rada i socijalne politike Milana Mandilovića i ministricu okoliša i turizma Snježanu Soldat.\nDemokratska fronta će u narednom periodu djelovati kao opozicija i, kako su ranije saopštili, njihovi sada već bivši koalicioni partneri SDA i HDZ neće imati podršku zastupnika Demokratske fronte ni u Federalnom parlamentu.\n12.06.2015. u 14:33


Fudbalski klub Takovo iz Gornjeg Milanovca je prijateljskom utakmicom sa Crvenom zvezdom obeležilo 100 godina od osnivanja. Pred nešto više od 2.000 gledalaca slavili su crveno-beli iz Beograda 1:4 (0:1).\nZvezdu je u prednost doveo Evandrou 41. minutu meča, vođstvo je udvostručio Mezenga u 68. minutu, da bi koji minut kasnije Kovačević skrivio jedanesterac a Živković je sa 11 metara savladao Vesića za 1:2. Do kraja meča još jedan gol Mezenge u 84. minutu, te Kadua u predposlednjem minutu utakmice za konačnih 1:4.\nTreba napomenuti da je Zvezda od 53. minuta igrala sa igračem manje pošto je direktan crveni karton zaradio je Petković kada je kao poslednji igrač u odbrani nepropisno zaustavio jednog napadača Takova.\nNa kraju meča šef stručnog štaba Crvene zvezde je bio zadovoljan ovom proverom svog tima:\n"Zadovoljan sam igrom, dali smo četiri gola, a promašili deset šansi. Bio je stvarno prelep ambijent, drago mi je što je toliko ljudi došlo i što toliko ljudi voli Crvenu zvezdu, a posebno mi je drago što smo uveličali slavlje Takova.", rekao je Prosinečki za oficijalni sajt crveno-belih.


Javno - istrazivanja - Korona: Tabela sa podacima o broju preminulih\nBIRN objavljuje podatke o preminulima, koji su preuzeti iz Informacionog sistema Covid-19 zaključno sa 1. junom, a na osnovu kojih su nastala naša istraživanja\nSaradnici: Infografike: Miodrag Marković\nKoliko pacijenata je preminulo od korone? Onoliko koliko je zvanično saopštavao Krizni štab ili onoliko koliko stoji u Informacionom sistemu Covid-19 u koji su novinari BIRN-a imali uvid i na osnovu kojih su pisali svoje tekstove? BIRN poziva čitaoce da sami istraže podatke.\nPodaci u bazi pokrivaju period od 19. marta 2020. godine, kada je zabeležen prvi smrtni slučaj, zaključno sa 1. junom.\nU tom periodu zabeležen je 1081 smrtni slučaj u kovid bolnicama. Krizni štab je saopštio da je u tom periodu preminulo 224 pacijenata.\nTabelu, koju vam predstavljamo moguće je pretražiti po nekoliko kriterijuma: datumu rođenja, rezultatu testa, datumu smrti i nazivu kovid bolnice u kojoj je pacijent preminuo. Polje za pretragu se nalazi u gornjem levom uglu tabele.\nU prvoj koloni je naveden datum rođenja preminulog pacijenta. Datumi su navedeni u formatu dan/mesec/godina rođenja (primer 03/04/1950).\nDruga kolona nosi naziv “rezulta testa” i tu postoje sledeći statusi: pozitivan na koronu (632 pacijenta), negativan (355), nepoznat (83), uzorak nije pronađen (8), neodređen (2), dok je u jednom slučaju kolona bila prazna. Svi ovi pacijenti lečeni su u specijalizovanim kovid bolnicama i imali su simptome virusa korona pre smrti.\nTreća kolona “datum poslednjeg pozitivnog testa” ukazuje na pacijente koji su neposredno pre smrti sigurno bili pozitivni na koronu - takvih je u bazi 632.\nU četvrtoj koloni navodi se datum smrti, a u petoj naziv kovid bolnice u kojoj je pacijent preminuo. U 77 slučajeva datum smrti nije naveden, a u 52 slučajeva u bazu nije ubačen naziv bolnice gde se desio smrtni slučaj.\nPoslednja kolona “Potvrdilo ministarstvo zdravlja” uglavnom je prazna, oznaka “da” postoji na 50 mesta. Niko od nadležnih nije za BIRN hteo da objasni šta ova kolona znači.\nNovinari BIRN-a ni u jednom trenutku nisu imali uvid u lične podatke pacijenata, koji su od samog početka bili uklonjeni. Novinari BIRN-a dodatno su uklonili redne brojeve i šifre pacijenata iz baze.\nU korisničkom uputstvu za korišćenje Informacionog sistema navodi se da su sve institucije, koje se bave borbom protiv virusa korona - laboratorije, kovid bolnice i kovid ambulante - imale obavezu da unose podatke u Informacioni sistem odmah ili najkasnije dva sata nakon događaja važnog za borbu protiv kovida (smrtni slučaj, rezultat testa, stavljanje na respirator, slobodni bolnički kreveti...).\nPozivamo građane koji su izgubili članove porodice zbog virusa korona zaključno sa 1. junom da nam se jave, podele svoje priče i pomognu da zajedno potvrdimo autentičnost podataka u bazi.\nMozete nam se javiti putem mejla: koronavirus@birn.eu.com


Plan stvaranje uslova za međunarodnu razmjenu forenzičkih podataka\nSARAJEVO, 1. AVGUSTA /SRNA/ - Direktor Agencije za forenzička ispitivanja i vještačenja BiH Radiša Samardžija rekao je da je plan Agencije za narednu godinu stvaranje uslova za međunarodnu razmjenu forenzičkih podataka, što je jedan od uslova za ulazak BiH u EU.\n"Plan je dalje uspostavljanje i provođenje zakonom propisanih nadležnosti kroz uspješno funkcionisanje postojećih laboratorija i njihova modernizacija, a s ciljem što kvalitetnijih i opsežnijih vještačenja", rekao je Samardžija Srni.\nOn ističe da je poseban akcenat na stvaranju uslova za međunarodnu razmjenu forenzičkih podataka definisanih Prumskim sporazumom, a tiče se analize DNK i daktiloskopskih vještačenja.\nSamardžija navodi da će težište rada Agencije biti i na uspostavljanju novih laboratorijskih kapaciteta, s ciljem provođenja zakonom propisane nadležnosti, u slučaju balističko-mehanoskopskog i vještačenja požara i eksplozija.\nProces akreditacije i uspostavljanje novih laboratorijskih kapaciteta, kaže Samardžija, aktivnosti su koje se provode, između ostalog, i radi dobijanja statusa člana Evropske mreže instituta za forenzičke nauke /ENFSI/.\n"Agencija bi akreditacijom i članstvom u ENFSI stvorila mogućnosti da sama ili u saradnji sa sličnim forenzičkim institucijama drugih evropskih zemalja uspješno participira u najsloženijim vještačenjima iz oblasti terorizma i organizovanog kriminala", rekao je Samardžija.\nS tim u vezi, kaže Samardžija, u BiH je potrebno da se izvrši standardizacija forenzičkih aktivnosti, a toga se dotiče i Prumski sporazum koji zahtijeva da zemlje u procesu pridruživanja EU moraju da ispune međunarodne zakonodavne i druge standarde, naročito kada su u pitanju laboratorije za biološka vještačenja i DNK analizu i za daktiloskopska vještačenja.\nOn kaže da Agencija, osim stručnog i dobro obučenog kadra, raspolaže sa visokosofisticiranom opremom koja je među najsavremenijom na prostoru bivše Jugoslavije i jedina je akreditovana institucija ove vrste djelatnosti u BiH.\n"Svake godine Agencija ulaže značajna finansijska sredstva za obnavljanje licenci forenzičkih programa, kao i provjere znanja forenzičara putem stručnih testova, što je jedan od uslova da može pouzdano da vrši vještačenje i kod najtežih oblika krivičnih djela u oblasti organizovanog kriminala", ističe Samardžija.\nOn navodi da su eksperti Instituta za akreditaciju BiH tokom posljednje nadzorne posjete u maju produžili važenje certifikata akreditacije Agenciji\ndo 2023. godine.\n"Sve ovo daje dodatnu snagu pouzdanosti, nepristrasnosti i validnosti njenih stručnih nalaza i mišljenja koja se dostavljaju nadležnim sudovima i tužilaštvima širom BiH", pojašnjava Samardžija.\nOn ističe da je predviđeni razvoj Agencije osjetno usporen zbog moratorijuma na zapošljavanje u institucijama BiH, te da je nemoguće sprovesti strateški cilj da se u paralelnim procesima obavlja nabavka sofisticirane opreme i zapošljava stručni kadar koji će na njoj raditi.\nSamardžija ukazuje da je trenutna kadrovska popunjenost oko 50 odsto i da je neophodno omogućiti jačanje Agencije stručnim kadrom kako bi blagovremeno izvršavala naredbe tužilaštava i sudova i doprinijela njihovom efikasnijem funkcionisanju u rješavanju predmeta krivičnih djela.\n"Da bi se sve što je planirano i realizovalo, a Agencija nastavila sa dosadašnjim uspješnim radom kao respektabilna institucija u oblasti forenzičkih ispitivanja i vještačenja, od izuzetnog je značaja snažna budžetska i institucionalna podrška u narednom periodu", poručio je Samardžija.\nPreuzeto sa: www.srna.rs


Beogradska filharmonija – artkvart.rs\nKoncert počinje tačno u 20.30, a kapije za piknik će biti otvorene tri sata ranije. Sve je spremno za Diznijevu “Fantaziju” uživo – besplatni koncert na otvorenom Beogradske filharmonije, zajedno sa šefom-dirigentom Gabrijelom...\tPročitaj više »\nDizni fantazija uživo: Animirani spektakl Beogradske filharmonije\nBeogradska filharmonija i šef-dirigent Gabrijel Felc, spremaju se za veliki spektakl – “Dizni Fantaziju uživo“ koju će izvesti na besplatnom koncertu zakazanom za nedelju 23. jun 2019. godine. Na čuvenom muzičkom pikniku kod Ušća,...\tPročitaj više »\nZajedno sa Beogradskom filharmonijom, šef-dirigent Gabrijel Felc priprema veče Volfganga Amadeusa Mocarta, u petak 7. juna (Kolarac, 20h). Stvaralaštvo jednog od najgenijalnijih umova predstaviće se kroz tri kompozicije, i to sve u...\tPročitaj više »\nPriče o feminističkoj heroini i borbi sa seksualnom opredeljenošću u Filharmoniji Finale filharmonijskog ciklusa Mrakobes, pod palicom stalnog gostujućeg dirigenta Danijela Rajskina, zakazano je za petak 31. juna (Kolarac, 20č). Na programu je...\tPročitaj više »\nDa Beogradska filharmonija ne pripada samo glavnom gradu, orkestar će pokazati na dva gostovanja u Srbiji u toku iste nedelje. Najpre će održati koncert 14. maja u Domu Kulture Stare Pazove, a...\tPročitaj više »\nTreći spektakl na otvorenom Beogradske filharmonije: Diznijeva fantazija uživo za 50.000 ljudi\nČuvenu Diznijevu fantaziju uživo izvodi Beogradska filharmonija zajedno sa šefom-dirigentom Gabrijelom Felcom na velikom koncertu na otvorenom koji će se održati 23. juna 2019. godine. Prvi put u regionu, na tradicionalnom filharmonijskom pikniku na...\tPročitaj više »\nLegendarni Mihail Jurovski, predstavnik čuvene dinastije dirigenata i poseban gost Beogradske filharmonije, ponovo diriguje orkestrom 12. aprila (Kolarac, 20h). Publika će imati jedinstvenu priliku da čuje poslednju simfoniju Dmitrija Šostakoviča u njegovoj...\tPročitaj više »


TREĆI „EX-YU ROCK FEST“ U STARČEVU - Konkursi regiona\nTREĆI „EX-YU ROCK FEST“ U STARČEVU\nby KR 03/07/2011 16/09/2011 042\nU malom banatskom mestu Starčevo, pored Pančeva, 25. juna, održan je Treći Ex Yu Rock , na čijoj su manifestaciji gostovali „Plavi orkestar“, „Atomsko sklonište“, „Ritam nereda“, „ Prljavi inspektor Blaža“, kao i mnogobrojni lokalni bendovi.\nProgram festivala, otpočeo je u ranim večernjim časovima sa nastupima mladih bendova poput „Himera“ i grupe „ Kreativni nered“, nakon kojih se odmah pojavila prva zvezda večeri „Prljavi inspektor Blaža“ . Stadion FK Borac bio je prepun ovacija kada je nastupio „Plavi orkestar“. Ovo je bio i jedan od njihovih retkih koncerata tokom ovog leta, jer su se frontmen Saša Lošić Loša i drugovi, posvetili završetku radova na novom albumu.\n– „ Obzirom na to, da je Starčevo mesto gde dolazimo prvi put, napravićemo jednu vrstu vremeplova: krenućemo sa prvim starim hitovima: “Suada“, „Bolje biti pijan“ i ‘Goodbye Teens’, pa sve do poslednjih numera „Odlazim“ i „Ako su to samo bile laži“. Takođe se radujem, što nastupamo u Starčevu“- izjavio je Loša neposredno pred koncert.\nInače je album „Soldatski bal“, bio je jedan od traženijih, na nekadašnjim prostorima ex – YU.\nNegde oko ponoći nastupali su sjajni hard-rokeri iz Pule „Atomsko sklonište“, sa poznatim pesmama poput: „Pomorac sam majko“, „Pakleni vozači“, „Žuti kišobran“ ili „Treba imat dušu“. Prema rečima njihovog vođe i basiste, legendarnog pevača Bruna Langera, ovo im je bio prvi nastup u Starčevu, iako su do sada nebrojano puta svirali, kako na prostorima cele Srbije, tako i na prostorima ex-Jugoslavije.\nNovosadska grupa „Ritam nereda“ pripremila je pank feštu za završetak festivala, a planirani nastup bio je iza ponoći.\nFestival je trajao do ranih jutarnjih časova, a svi ljubitelji EX YU Rock-a, imali su priliku da se naslušaju dobre muzike.


Većnici naložili da se spreči izlivanje reke i najezda glodara - juGmedia\nVRANJE- Preduzećima i ustanovama koje se finansiraju iz budžeta grada Vranja naloženo je da pripreme finansijske planove za narednu godinu, saopštila je Zorica Jović, portparolka Gradskog veća nakon održane 8. sednice ovog tela.\nKako novodi Jović ,priprema finansijskih planova mora da bude intenzivna, kako bi se ispoštovali zakonski rokovi koji ističu 1. septembra.\n“Razmatrali smo i predlog većniika Aleksandra Janjića, u vezi sanacije rečnog korita Vranjske reke u naselju ispod autoputa, u okviru koga će nadležne službe prikupiti informacije na terenu, i u roku od tri dana izvestiti Gradsko Veće. Naloženo je i da „Komrad“ ukloni otpad sa poljoprivrednih površina koji je nastao nakon izlivanja Vranjske reke u naselju Palestina” rekla je Jović tom prilikom.\nUsled povećanog broja krupnih glodara, Grad Vranje predložio je relevantnim činiocima da preduzmu sve odgovarajuće mere radi zaštite lokalnog stanovništva od zaraznih bolesti, a podržana je inicijativa Komesarijata za izbegla i interno raseljena lica čime će 30 socijalno ugroženih raseljenih porodica ostvariti pravo na novčanu pomoć u iznosu od 15.000 dinara.\nI Žikica Nestorović otputovao u Kinu\nLESKOVAC – Direktor Turističke organizacije Leskovac i član Izvršnog odbora SPS Žikica Nestorović otputovao je u Kinu sa državnom delegacijom,…\nPIROT - Potencijalni strateški partneri Industrije odeće ’’Prvi maj’’ iz Pirota, koja se posle raskida kupoprodajnog ugovora nalazi u procesu…


Svečano otvaranje Ferhadije: Dolaze Dodik i Davutoglu, pozvani Vučić, Đukanović i Orešković - Kozarac.ba\nSvečanost otvaranja banjalučke džamije Ferhadije zakazana je za 07. maj 2016. godine, na dan kada je Ferhadija 1993. sravnjena do temelja.\nNa svečanost su pozvani najviši bh. zvaničnici koji su potvrdili dolazak, ali i premijeri susjednih zemalja te premijer Turske koji za sada još uvijek nisu potvrdili dolazak u povodu svečanosti.\n“Također, pozvat ćemo i premijere svih susjednih zemalja, odnosno Srbije, Hrvatske i Crne Gore. Što se tiče potvrde, to je na njima, ali mi ćemo uputiti zvanični poziv”, kaže Kozlić.


Pakao se spustio na Evropu: Pola kontinenta pod crvenim alarmom | Vestinet.rs\nPočetna AKTUELNO\tPakao se spustio na Evropu: Pola kontinenta pod crvenim alarmom\nPortparolka Svetske meteorološke organizacije Kler Nuji izjavila je da toplotni talasi nose „znak klimatskih promena„.\n„Kao što smo videli u junu, oni postaju sve učestaliji, oni počinju ranije i postaju sve intenzivniji“, istakla je Nuji i dodala da to nije problem koji će nestati.\nU Holandiji, vlada je aktivirala „nacionalni toplotni plan“, a u Velikoj Britaniji se predviđa da će temperatura preći 35 stepeni Celzijusovih i mogla bi biti najviša ikada zabeležena.\nGradovi su posebno ranjivi na toplotne talase zbog fenomena poznatog kao „efekat urbanog toplotnog ostrva„, u kome betonske zgrade i asfaltni putevi apsorbuju toplotu tokom dana i emituju je ponovo noću, sprečavajući da se grad ohladi.\nNajnoviji toplotni talas, izazvan „omega blokom“ – obrascem visokog pritiska koji blokira i skreće mlaznu struju, omogućavajući masi toplog vazduha da teče iz severne Afrike i sa Pirinejskog poluostrva – sledi nakon sličnog ekstremnog vremenskog događaja prošlog meseca, zbog čega je on bio najtopliji jun ikada.


Akcija Hyundai Srbije posvećena povećanju bezbednosti u saobraćaju dece ranog školskog uzrasta - Auto Republika\n• U akciji održanoj 07.04.2017. učestvovali su učenici prvog razreda Osnovne škole Radoje Domanović sa Novog Beograda kao i veliki broj posetilaca tržnog centra Delta City.\n• Naredne akcije su zakazane za 11.04.2017 u Tržnom centru Stadion i 18.04.2017u Tržnom centru Ušće od 11h i 17h.\n• U narednim akcijama učestvuju učenici osnovnih škola Branislav Nušić sa Voždovca i Svetozar Miletić iz Zemuna, a dobrodošli su i svi posetioci tržnih centara.\nU petak 07.04.2017 održana je prva u nizu akcija pod nazivom Znanje i igrice za bezbedne ulice, u Delta City tržnom centru. Centralno dešavanje akcije odvija se u tržnim centrima koja deca često posećuju i gde se osećaju opušteno. Kroz igru i zabavu se najbolje uči, pa su tako kroz interaktivnu radionicu deca bila u prilici da na lak način nauče osnove bezbednog ponašanja u saobraćaju.\nNa velikoj bini je postavljena improvizovana raskrsnica na kojoj su deca uz pomoć policajca rešavala zadate saobraćajne situacije, dok su drugi učestvovali u kretivnoj radionici sa crtežima na temu bezbednosti u saobraćaju. Instruktori bezbedne vožnje su pojašnjavali upotrebu dečijeg sedišta na vozilu. Deca škole Radoje Domanović sa Novog Beograda učestvovala su u edukativnoj radionici i na taj način kroz igru naučila osnove o pravilnom kretanju na ulici, prelasku raskrsnice na obeleženom pešačkom prelazu i kretanju preko raskrsnice koju reguliše semafor. U obuci o pravilnom korišćenju dečijeg sedišta učestvovali su zajedno sa decom i njihovi roditelji. Pored ovih edukativnih radionica, kreativnost na temu bezbednosti u saobraćaju iskazala su deca, mali slikari, koja su kroz likovne radove pokazala poznavanje saobraćajnih pravila. Svi radovi na temu bezbednosti u saobraćaju, na kraju akcije učestvuju u izboru za najbolji crtež koji će biti posebno nagrađen na likovnoj izložbi koju će organizovati Hyundai Srbija.\nAkcija ”Znanje i igrice za bezbedne ulice” koja je posvećena povećanju bezbednosti dece u saobraćaju, a koju organizuje Hyundai Srbija, ima dugu tradiciju, od 2008 do danas, a podržali su je za ovaj dugi niz godina Narodna kancelarija predsednika Republike Srbije, Ministarstvo unutrašnjih poslova, Saobraćajna škola u Zemunu, brojni profesori Saobraćajnog fakulteta i javne ličnosti.\nBeograd April 2017\n– Tržni centar Delta City 07.04.2017\n– Tržni centar Stadion 11.04.2017\n– Tržni centar Ušće 18.04.2017\nS obzirom da se radi o dugoročnoj društveno korisnoj akciji koja je posvećena povećanju bezbednosti dece u saobraćaju, osnovne škole, Svetozar Miletić iz Zemuna, Branislav Nušić sa Voždovca i Radoje Domanović sa Novog Beograda, su prepoznale značaj ove akcije.\ntagovi: bezbednost u saobraćaju hyundai\nprethodni Novi Jeep - veći od Renegadea manji od Compassa?\nsledeći Enterijer restilizovanog Mercedes-Benza S klase


FuzeTea konkurs: CozyWithFuze za\nNaslovna Besplatne nagradne igre FuzeTea konkurs: CozyWithFuze\nFuzeTea konkurs: CozyWithFuze\nFuzeTea nagradni konkurs organizuje Coca-Cola Srbija i počinje 21.12.2021. godine u 00:00 časova, a završava se 31.12.2021. godine u 23:59 časova i organizuje na teritoriji Republike Srbije izuzev AP Kosova i Metohije.\n3 x FuzeTea poklon paket (nagradni paket se sastoji od Fuzetea planera, termosa, bookmarka i dve šolje)\nPravo učešća na Nagradnom konkursu imaju punoletna fizička lica, koja su državljani Republike Srbije sa prebivalištem u Republici Srbiji, izuzev lica sa prebivalištem na teritoriji AP Kosova i Metohije.\nKako učestvovati u FuzeTea konkursu?\nObjavi komentar ispod nagradne objave na zvaničnom Instagram profilu Fuzetea, koristeći hashtag #CozyWithFuze\nU komentaru napiše sećanje na koje ga asocira ili sa kojim povezuje miris jabuke i cimeta, odnosno miris Fuzetea Jabuka Cimet ukusa.\nOdlučivanje o dobitnicima\nO dobitnicima nagrada će se odlučivati na osnovu najvećeg broja srca koje je učesnik dobio na podeljenoj priči u komentaru, a koji predstavljaju lajk/sviđanje na Instagram komentaru.\nPrva 3 komentara sa najvećim brojem lajkova su dobitnici.\nU slučaju da učesnici imaju jednak broj srca na više od 3 komentara, koliko je predviđeno za dodelu nagrada, nagrađuju se prva 3 komentara koja su do ovog broja lajkova došli.\nUčesnici će biti obavešteni u roku od 24 časa po okončanju vremena trajanja nagradnog konkursa o dodeljivanju nagrade putem komentara koji će biti objavljen u okviru nagradne objave na Instagram stranici @fuzetea_rs, tako što će korisnički nazivi dobitnika biti označeni u tom komentaru.\nUčesnici, kojima se dodeljuju nagrade, biće pozvani da u roku od 24 časa, u inbox Instagram stranice @fuzetea_rs radi isporuke nagrada, dostave sledeće podatke: Ime i prezime, kontakt telefon i adresu stanovanja.\nUkoliko se učesnik čiji je korisnički naziv označen u komentaru organizatora, ne odazove u roku od 48 časova i ne dostavi sve, potpune i tačne podatke i /ili ako ne ispunjava uslove iz pravila, nagrada će biti dodeljena drugom učesniku.\nUčesnicima koji na vreme dostave sve potrebne podatke nagrade će biti isporučene u peripdu od 20.01.2022. do 02.02.2022.\nNagrade će biti isporučene putem pošte ili kurirske službe o trošku organizatora.\nZa učestvovanje u FuzeTea konkursu kliknite OVDE\nNectar nagradna igra 2022 za automobil Fiat 500 u DIS-u: Nectar osveženje, za veliko iznenađenje!


Radnici Fijata: U sredu dolazimo u Beograd - Vesti - Nedeljnik Vreme\nDo ispunjenja zahteva: Današnja blokada radnika Fijata\n20. 6. 2022. / 16.57\nRadnici Fijata: U sredu dolazimo u Beograd\nRadnici kragujevačke fabrike Fijat danas su blokirali magistralnu saobraćajnicu Kragujevac-Kraljevo-Čačak. Smatraju da njihovi zahtevi nisu ispunjeni. Najavljuju da će blokirati sve, dok Vlada ne počne da ih poštuje\nKao što su i najavili, radnici kragujevačke fabrike Fijat danas su blokirali magistralnu saobraćajnicu Kragujevac-Kraljevo-Čačak u prigradskom naselju Korićani. Blokada je počela u 15 časova a najavljeno je da će trajati dva sata.\nRadnici najavljuju da će, ako se ne ispune njihovi zahtevi, u sredu doći u Beograd.\nU saopštenju Vlade Srbije izdatog u subotu nakon sastanka sa radnicima i upravom Stelantisa, ocenjeno je da je "cilj bio da se definišu sledeći koraci u transformaciji fabrike u Kragujevcu, što u ovoj fazi podrazumeva ponuđeno privremeno premeštanje u inostranstvo i pokretanje aktivnosti instaliranja nove električne platforme u fabrici u Srbiji za proizvodnju kompaktnih vozila od sredine 2024. godine“.\nIz Nemanjinesu tada poručili da je Stelantis unapredio program koji se tiče rada u inostranstvu, da se obavezao da će garantovati radna mesta zaposlenima Fijata posle povratka iz inostranstva, isti uslovi za rad u inostranstvu kao za FCA Srbija važiće i za FCA Plastiku, Slobodnu zonu FAS, FAS Akademiju.\nTakođe i da će bonus za podršku zaposlenima za rad u inostranstvu biti isplaćen u dve rate, za rad u fabrici u Slovačkoj bonus od 11.000 evra biće isplaćem unapred, a bonus od 6.000 evra radnici će primiti kada se vrate u Srbiju.\nMeđutim, prema mišljenju radnika tada "ništa novo nije rečeno“.\n"Otpremnine, koje moraju biti dostojanstvene, kako smo rekli, ništa nam to nije rečeno… Treće, imena firmi, odnosno fabrika u Kragujevcu i okolini, u kojima treba da zaposle nas ukoliko dobijemo otkaze", naglasio je Zoran Miljković, predsednik Samostalnog sindikata kompanije Fijat plastik.\nPrema njegovim rečima, Vlada Srbije "ide na vodenicu" Stelantisu.\n"Mi to nećemo dozvoliti. Blokiraćemo i prugu ako treba, sve ćemo da blokiramo dok ne budu počeli da nas poštuju. Dok ne ispoštuju naša četiri zahteva koja smo poslali, nema odstupanja, ne pristajemo na ova imaginarna i lažna saopštenja Stelantisa i Vlade Srbije", zaključio je Miljković u subotu.\nProtest radnika podržala je politička organizacija "Zajedno", a na blokadi puta sa radnicima su Nebojša Zelenović, Biljana Stojković, Aleksandar Jovanović Ćuta i poslanik iz Kragujevca Nikola Nešić.\nDanas u ponedeljak ističe rok za prijavu radnika koji hoće da rade u inostranstvu.


Počeli pregovori PSŽ i Junajteda oko Kavanija! - Sportske.net\nPočeli pregovori PSŽ i Junajteda oko Kavanija!\nTransfer o kojem se piše nedeljama mogao bi, i pored mnogih glasova koji nisu verovali u to, da krene ka svojoj realizaciji. Naime, podpredsednik Junajted Ed Vudvard bio je u Francuskoj gde se sastao sa čelnicima Pari Sen Žermena, a tema sastanka bio je Kavani.\nJunajted će ovog leta, po svemu sudeći, potrošiti veliku sumu novca na dovođenje novih igrača. Tim očekuje veliki remont, čelnici Junajteda se nadaju da će dovesti pojačanja u svakoj liniji tima.\nNajveća želja među napadačima je Edinson Kavani, koji je prošlog leta prešao u Pari Sen Žermen iz Napolija. Iako je Urugvajac bio prilično uspešan u svojoj debitantskoj sezoni, postigavši 23 gola na 42 meča za Parižane, nezadovoljan je zbog toga što ga trener stavlja da igra po krilu, da ne bi smetao prvoj zvezdi tima, Zlatanu Ibrahimoviću.\nKavani bi zbog toga mogao da posle samo jedne sezone u Parizu promeni sredinu i postane "udarna igla" novog Mančester Junajteda. Očekuje se da Pari Sen Žermen pokuša da izvuče čak 60 miliona funti od Junajteda za sjajnog Urugvajca, što će naravno Englezi pokušati da spuste.\nIpak, treba podsetiti da je Kavani skupo plaćen Napoliju pre samo godinu dana i da je iluzorno očekivati da Pari Sen Žermen ne zaradi bar nešto na njegovom transferu.


Okrugli sto povodom 1. oktobra - Međunarodnog dana starih osoba | EPALE\nContent > Okrugli sto povodom 1. oktobra - Međunarodnog dana starih osoba\nDana, 26.09.2018. u prostorijama Udruženjem penzionera Igalo i u saradnji sa navedenim udruženjem, NVO Urban Nova je organizovala okrugli sto povodom 1. oktobra - Međunarodnog dana starih osoba. Okrugli sto održan je uz učešće predstavnika/ca Udruženja penzionera Igalo i Udruženja penzionera "Crveni krst", nevladinih udruženja Urban Nova i Udruženja likovnih umjetnika Herceg Novi.\nKako je NVU Urban Nova je u predhodim mesecima realizovala dva programa za starije osobe predstavljeni su rezultati projekata "GerijARTrija" finansiranog od strane Evropske unije, Austrijske agencije za razvoj i austrijskog i crnogorskog Crvenog krsta, kao i projekta "Generacijski most – volonterski servis za starije osobe u Herceg Novom" podržanog od strane Ministarstva sporta - direktorata za mlade. Projekat "GeriARTrija" pokrenut je u cilju podsticanja inovativnih usluga za starije osobe u Herceg Novom, sa fokusom na kreativno provođenje slobodnog vremena i zdraviji odnos prema starosti, dok je cilj projekta "Generacijski most – volonterski servis za starije osobe u Herceg Novom" podsticanje volonterizma mladih, kroz pružanje inovativnih usluga za starije osobe u Herceg Novom, sa fokusom na kreativno provođenje slobodnog vremena i zdraviji odnos zajednice prema starosti.\nU sklopu planiranih kreativno-rekreativnih aktivnosti realizovane su: radionice slikanja i vajanja za starije sugrađane, u saradnji sa Udruženjem likovnih umjetnika Herceg Novog, radionice pokreta (vježbe relaksacije), šah, druženje uz kuvanje i lagane šetnje u prirodi i brojne druge aktivnosti u cilju većeg socijalnog uključivanja starijih, poboljšanja kvaliteta života lica u trećem životnom dobu i unapređenja intergeneracijske saradnje.\nI pored realizovanim kreativno-terapijskih aktivnosti, glavni izazov koji su naši stariji sugrađani izdvojili jesu upravo servisi koji osiguravaju kvalitetniji život i osnovne životne potrebe kao što su ishrana, stanovanje, zdravstvene usluge i nabavka lekova, ogrev i prevoz, istaknuto je tokom okruglog stola.\nNa kraju okruglog stola Predsjednik Udruženja penzionera je izlistao preporuke za prevazilaženje navedenih izazova.


Provera sijalica | Bosch Car Service\nZakažite pregled sijalica\nAko primetite bilo kakve probleme sa svetlima na vašem vozilu, odmah se obratite nekoj od radionica iz Bosch Car Service koncepta. Ovde smo da vam pomognemo sa svim vašim potrebama kada su svetla na vašem automobilu u pitanju - čak i kod provere i zamene automobilskih sijalica. Ako jednostavno želite da utvrdite da vaša svetla rade ispravno, na primer kao dodatak drugoj usluzi, naši stručnjaci će vam ponovo rado pomoći.\nS obzirom na važnost servisiranja svetala, prirodno želite da se o njima brine odgovoran partner - baš kao i bilo koji drugi zadatak koji je kritičan za održavanje. Zbog toga uvek treba kontaktirati Bosch Car Service radionicu, ne samo radi većih popravki farova ili zamene farova, već i radi provere i zamene sijalica automobila.


Po saznanjima “EuroBlica”, hrvatske stranke zastupljene u federalnom parlamentu pokrenuće u Domu naroda pitanje zaštite vitalnog nacionalnog interesa na ovaj zakon, a nakon toga čitav slučaj mogao bi da završi i u Ustavnom sudu Federacije BiH. Zbog toga su pojedini sagovornici “EuroBlica” skeptični da će se pre održavanja oktobarskih izbora ispuniti svi zakonski uslovi za nesmetano formiranje vlasti.\n- Treba sačekati šta će Dom naroda odlučiti po tom pitanju. Veoma je bitno da taj predlog bude u saglasnosti sa odlukom Ustavnog suda BiH, ali i Ustavom Federacije. Osim toga, treba sačekati i odluku Ustavnog suda BiH po apelaciji Borjane Krišto iz HDZ BiH, a koja se pozivala na odredbe Ustava FBiH koji je jasno rekao da će iz svakog kantona biti po jedan delegat ukoliko je izabran u kantonalnu skupštinu. Tek nakon svega toga moći će se reći na koji način će se implementirati izborni rezultati – rekao je za “EuroBlic” bivši član CIK BiH i predsednik Foruma građana iz Tuzle Vehid Šehić.\nIstovremeno, predstavnici Evropske komisije u BiH, koji su i posredovali u pregovorima političkih stranaka iz Federacije BiH u vezi sa izmenama Izbornog zakona BiH nisu želeli da komentarišu Zakon o izbornim jedinicama koji je usvojio Predstavnički dom FBiH, ali su poručili da je odgovornost na domaćim političkim liderima da pronađu rešenje koje je zasnovano na dijalogu i kompromisu.\n- Naglašavamo da kompromisno rešenje mora u potpunosti poštovati relevantne sudske odluke i vladavinu prava. Rešenje se takođe mora približavati evropskim standardima, a ne udaljavati se od njih. Očekujemo da vlasti obezbede adekvatno održavanje izbora i nesmetano sprovođenje izbornih rezultata. I dalje smo spremni da potpomognemo razgovore između relevantnih aktera koji su uključeni u proces izbornih reformi, a to mora biti zasnovano na stvarnoj spremnosti na kompromis – naveli su u Kancelariji specijalnog predstavnika EU u BiH.\nCIK bez komentara\nZakon o izbornim jedinicama će omogućiti Centralnoj izbornoj komisiji (CIK) BiH da posle oktobarskih izbora donese odluku o broju i strukturi delegata u Domu naroda FBiH – ocenio je poslanik u DF u PD Federacije Dženan Đonlagić.\nDa li će to zaista biti tako, ukoliko on prođe i u Domu naroda FBiH, u CIK nisu želeli da komentarišu.\n- Tek kada i ako zakon bude zvanično usvojen, CIK će se izjasniti o tome – poručili su iz CIK BiH.


Obavezna najava dva dana ranije\n011 37 39 045\n011 630 11 54\nradnim danom od 08h-20h\nsubotom od 08h-15h\nod 01.03.2012. do 01.04.2012.\n890 RSD umesto 3.500 RSD\n890 din umesto 3.500 din\nza specijalistički pregled mladeža na celom telu\nu Poliklinici Egzakta medika!\nProverite svoje mladeže na vreme uz 75% popusta!\nSavremeni način života, ostavlja nam vrlo malo vremena da brinemo o svom zdravlju. Velika trka za novcem i konstantan manjak slobodnog vremena, direktno se odražavaju i na ovaj najvažniji segment našeg zivota.\nPreventivni pregledi, jesu veoma važna stvar za svakog od nas, i pravovremenim dijagnostikovanjem određenih promena, kako u telu tako i na koži, već je pola obavljenog posla.\nDanašnja ponuda portala Polacene i poliklinike Egzakta medika, je prava ponuda kako bi svoju kožu pregledali na vreme, i pripremili je za predstojeće tople dane.\nPoliklinika Egzakta Medika\nA Bežanijska 5, Zemun\nT 011 37 39 045\n011 620 11 64\nM 062 349 660\nradnim danima 08h-20h\nDermatoskopija je metoda kojom se pravovremeno otkrivaju promene na koži i na samim mladežima, te se može dobro sagledati jesu li mladeži rizični ili ne.\nU današnje vreme kada je melanom kože uzeo maha, i kada se znatno više moramo štititi od sunčevih zraka, redovna kontrola mladeža je gotovo neophodna.\nIzdvojite malo slobodnog vremena i posetite polikliniku Egzakta medika, gde će se tim profesionalaca na pravi način pobrinuti o Vašem zdravlju!\nDermoskopija je savremena, jednostavna, i bezbolna metoda za rano otkrivanje malignog melanoma i karcinoma kože i vidljivih sluznica. Ovom metodom se na veoma brz i jednostavan način, može utvrditi da li postoje kakve promene na mladežima i postoji li potreba za njihovim uklanjanjem.\nDermoskopija predstavlja metodu kojom se uz pomoć specijalnog aparata (dermoskopa), sa uveličavajućim staklom i sopstvenim izvorom svetla, posmatraju promene na koži. Posebni računarski programi za analizu parametara prilikom pregleda, omogućavaju da se sa velikom preciznošću utvrdii o kakvoj je vrsti promene reč i da se na osnovu toga predloži dalja procedura.\nKod osoba sa velikim brojem pigmentnih promena na telu, dermatoskopija pomaže u donošenju odluke, koji mladeži su potencijalno opasni, te se ti mladeži i uklanjaju. Dermatoskopija je jako korisna i kod dece u razvoju, kada često nismo sigurni da li je promena oblika mladeža posledica nekih promena ili posledica normalnog rasta i razvoja.\nU poliklinici EGZAKTA MEDIKA pored dermatoskopije, moguće je obaviti brojne dijagnostičke preglede, počev od ozbiljne i dobro organizovane laboratorije, ultrazvučne dijagnostike: srca, stomaka, štitne šljezde, karlice , ks sa kolor doplerom , ginekološkog ultra zvuka, spirometrije, audiometrije i timpanometrije, kompjuterizovanog vidnog polja itd. Aparati sa kojima Poliklinika raspolaže su moderni atestirani uređaji, na kojima je potpuno bezbedno obavljati preglede, pre svega za pacijente, ali i za lekare.\nOsim dijagnostike i lečenja, Poliklinik značajan akcenat, znači marketinške aktivnosti i konkretan medicinski rad, usmerava na promociju zdravlja i preventivne preglede populacije, kao najboljem načinu sprečavanja oboljevanja i ranog otkrivanja predispozicije i početnih formi bolesti.


Spremimo šampiona za Argentinu - vino.rs\nutorak, 09 jul 2013 00:20\nGeneralna skupština Svetske asocijacije somelijera A.S.I. održana je neposredno pred otvaranje Vinexpo salona u Bordou, i na njoj je dodeljena prva diploma ove organizacije za Srbiju, Mini Majstorović, a primila ju je Đurđa Katić, naš predstavnik na ovoj svečanoj sednici.\nUjedno su proglašene zemlje organizatori narednih nadmetanja za najbolje somelijere sveta i kontinenata, a tri zemlje su primljene u članstvo asocijacije, Indonezija, Malezija i Singapur što očigledno govori o sve većem interesovanju za vina na Dalekom istoku. Znači, nadmetanje za najboljeg somelijera Azije i Okeanije održaće se 2015. u Hong Kongu, za šampiona Amerika iste godine u Čileu, dok će se svetsko prvenstvo pomeriti svega nekoliko stotina kilometara dalje, u Argentinu (Mendoza) ali 2016. godine, iste kad će se evropski somelijeri nadmetati u Austriji.\nZnači, ima dovoljno vremena da se neko od srpskih somelijera pripremi za veliki uspeh kakav bi mogao dolikovati sve življoj vinskoj sceni Srbije.


Kate Winslet priznala da joj se Leonardo DiCaprio nikada nije sviđao Prolog\nHolivudska glumica Kate Winslet, koja trenutno promoviše film "The Mountain Between Us", rekla je kako joj se Leonardo DiCaprio nikada nije sviđao.\n"Sedam meseci smo intenzivno radili i tada smo oboje bili veoma mladi. Na svu sreću, jedno drugom se nikada nismo sviđali na taj način. To je dobra stvar jer smo zbog toga uspeli da imamo ovo što imamo, učili smo jedno od drugog, a učimo i danas", rekla je Kate.\nKate Winslet i Leonardo Di Caprio ostvarili su glavne uloge u filmu "Titanik", jednog od najlepših filmova ikada snimljenih. Ove godine navrašava se 20 godina od tog filma, a Kate kaže da ne može verovati da je prošlo toliko vremena.\n"Divno je to što sada moja deca i njihovi prijatelji kažu: 'Sviđa mi se deo u Titaniku gde si uradila ovo...' ili kada recituju delove iz filma koje sam zaboravila. Ja im kažem da tada nisu bili ni rođeni i u tim trenucima osjtim se staro. Tu su neke nove generacije dece koje uživaju i vole taj film. Titanic je poput Mary Poppins, bar ja na to tako gledam", rekla je.\nDaniel Craig potvrdio da će još jednom da glumi Jamesa Bonda


Željko Mitrović prodaje ‘Pink’ za 150 miliona eura! – Informer\nPovodom pisanja srbijanskih medija da je vlasnik TV ‘Pink’ Željko Mitrović odlučio da dio svoje imperije udruži sa inostranim strateškim partnerom, Pink Media Group“ se oglasio se saopštenjem koje potvrđuju ovakva saznanja.\n‘Na sjednici Upravnog odbora održanoj u četvrtak 25. avgusta 2011. donesena je odluka da „Pink Media Group“ uđe u pregovore o potencijalnoj dokapitalizaciji u okvirnom iznosu od 150 miliona eura. U toku su razgovori i pregovori sa „Mid Europa Partners“, najvećim evropskim investicionim fondom.\n”Ovo strateško i investiciono partnerstvo omogućilo bi „Pink Media Group“ da nastavi sa investicijama i da gledaocima širom regiona ponudi još kvalitetnije programe’‘ piše u pismu dostavljenom srbijanskim medijima.\nOvim saopštenjem se u suštini potvrđuje da će ‘Mid Europa Partners’, firma koja je vlasnik kablovskog operatera SBB i iza koje nezvanično stoji kontroverzni berzanski spekulant, milijarder George Soros, imati značajan udio u vlasničkoj strukturi ‘Pinka’.


Foto: Massachusetts Institute of Technology (MIT) / youtube\nU svojoj knjizi, tačnije detaljnom vodiču o njegovoj proizvodnji, grupa od 70 naučnika na 500 strana pokušala je da dočara na koje sve načine grafen može dovesti do revolucije u gotovo svim industrijskim granama. Ovo istraživanje ujedno spada u grupu tri najveća naučna projekta koje finansira Evropska unija, a u koje je uloženo više od milijardu evra, prenosi "Novac.hr".\nFoto: SONNENSEITE / youtube\nNaime, reč je o sloju grafita, debljine jednog atoma i dužin od nekoliko mikrometara. Zbog izuzetnih mehaničkih svojstava, tačnije velike gustoće, čvrstoće i elastičnosti, te električne provodljivosti i gotovo potpune prozirnosti ovaj kristal može se primeniti u izradi kompozitnih materijala, elektroničkih i logičkih sklopova, ekrana osetljivih na dodir i sunčanih članaka.\nUjedno, grafen je istovremeno i najtanji i najjači poznati materijal koji je čak 200 puta jači od čelika, bolji provodnik struje i topline od ostalih materijala, a opet, milion puta tanji od dlake čvršći od metala, prenosi Euronews.\nUpravo su fleksibilnost i elektrovodljivost ovog materijala odlike zbog kojih bi se u budućnosti mogao koristiti u brojnim industrijama, od aeronautike, astronomije, medicine, energetike pa sve do elektronike.\nRADITE PO UGOVORU JAVNOM SEKTORU Ovo su nova pravila


Ponos Šumadije - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Ponos Šumadije\nsreda, 14 decembar 2011 09:43\nU doba, kada počinju da se sumiraju rezultati u godini na izmaku, sigurno je da se to čini i u oblasti sporta. Ona je generalno bila jedna od najuspešnijih u istoriji kragujevačkog sporta i upravo sama ostvarenja sportista i klubova, brojna poboljšanja u ovoj oblasti, gotovo sami od sebe nametnuli su organizaciju manifestacije, koja je dobila naziv “Ponos Šumadije“. I samo ime govori da su sportisti u velikoj meri doprineli afirmaciji grada i regiona iz koga potiču, u tolikoj meri da sasvim sigurno zavide mnoge druge sredine.\n“Pre svega želimo da se na jedan ovakav način zahvalimo brojnim sportistima, na svemu onome što su oni učinili u polsednjih nekoliko godina. Neke ćemo i nagraditi, za ostvarenja iskazana u periodu od 2005.godine, pa do današnjih dana. Pomenuta godina je uzeta kao polazna osnova, jer je tada počelo da se na sport gleda na jedan sasvim drugi način, ulaganja u klubove, sportiste i infrastrukturu su bila znatno veća, što je doprinelo i ostvarivanju najboljih rezultata u istoriji“, istakao je Jovan Pavlović – Bojadžić, pomoćnik gradonačelnika Kragujevca za sport i čelni čovek Organizacionog odbora manifestacije “Ponos Šumadije“.\nBaš kako i dolikuje briljantnim ostvarenjima na sportskim borilištima, želja je bila da i sam čin dodela priznanja, bude na jednom izuzetno visokom nivou, po uzoru na svetske metropole. Dodeliće se ukupno 44 priznanja, klubovima, pojedincima, sportskim organizacijama i onima koji su dali doprinos u postizanju blistavih rezultata, u jednoj atmosferi koju će krasiti njedna vrsta glamura, ali i prisustvo članova gotovo svih sportskih klubova iz Kragujevca. Očekuje se da tribine hale “Jezero“, u četvrtak od 18 časova, budu pretesne da prime sve one koji će doći da prime priznanja, odnosno, da pozdrave istinske sportske junake, koji su sasvim sigurno stekli epitet ponosa Kragujevca i cele Šumadije.


Rostek: Turska za dva meseca dobija sisteme S-400\nTanjug 7. juna 2019. 20:50\nSANKT PETERBURG – Sergej Čemezov, rukovodilac ruskog državnog konglomerata Rosteka, rekao je danas da će Rusija za dva meseca početi Turskoj da isporučuje protivraketne sisteme S-400.\nKako je javila agencija Interfaks, Čemezov je rekao i da je Rusija okončala obuku turskih stručnjaka o korišćenju sistema S-400, prenosi Rojters.\nPozivajući se na neimenovane izvore iz američke administacije, agencija Rojters je navela da je ova odluka doneta kao reakcija na neodustajanje Ankare od kupovine ruskih sistema S-400, za koje SAD tvrde da nisu kopmatibilni sa avionima F-35, koje Turska planira da kupi.\nTroje neimenovanih američkih zvaničnika, koji su ove nedelje razgovarali s Rojtersom, ostavili su otvorenu mogućnost da se ova odluka promeni, u slučaju da Turska izmeni svoje planove.\nOdnosi dva NATO saveznika su već mesecima pogoršani zbog sporne turske odluke o kupovini ruskih raketnih sistema, za koje Vašington tvrdi da nisu kompatibilni sa sistemima NATO i da zato predstavlja pretnju za avione F-35 „Lokid Martina“.


► Zelenski rekao da je u šoku tri dana od početka funkcije predsednika\nZelenski (41) bez političkog iskustva, pre predsedničke funkcije bio je glumac, obećao je da će uzdrmati elite i modernizovati način vladanja.\nTokom posete sajmu knjiga u Kijevu, Zelenski je na pitanje kakvi su mu utisci na novom radnom mestu, odgovorio da je dobro ali da je malo u šoku.\n"Dobro je. Malo sam u šoku. Ima toliko mnogo posla", rekao je novi predsednik i dodao da mu se ne dopada zgrada u kojoj je njegov kabinet uz želju da svoju administraciju preseli u modernije zdanje.\nZelenski koji je pobedio u drugom krugu predsedničkih izbora sa više od 73 odsto, u ponedeljak je zvanično stupio na dužnost. Odmah je raspustio parlament i zakazao prevremene izbore kako bi dobio većinu neophodnu za sprovođenje reforme.\nOko 20.000 Ukrajinaca, među kojima vojnici i njihove porodice, danas je učestvovalo u nezvaničnom defileu u Kijevu povodom dana nezavisnosti, posle kontroverzne odluke predsednika Volodimira...\nStranka novog predsednika Ukrajine Volodimira Zelenskog osvojila je ubedljivu većinu mandata na parlamentarnim izborima u nedelju što bi trebalo da mu olakša sprovođenje reformi koje je obećao.


Eva Braun u Domu omladine Beograda - Dan u Beogradu\nNaslovna » Izlasci » Muzika » Koncerti » Eva Braun u Domu omladine Beograda\nEva Braun u Domu omladine Beograda\nAh Neša 2. decembar 2011. Koncerti 7 komentara\nKoncert benda Eva Braun u Domu omladine Beograda (Makedonska 22) biće održan u subotu, 17. decembra od 21.00. Po ceni od 800 dinara, ulaznice su dostpune na blagajni DOB i na Eventim prodajnim mestima.\nU martu ove godine, posle decenijske diskografske pauze, bečejska grupa Eva Braun vratila se na muzičku scenu albumom „Playback“ objavljenim za izdavačku kuću „Odličan hrčak“. Svih dvadeset pesama sa aktuelnog dvostrukog izdanja naišlo je na odlične reakcije i publike i kritike. Bend je dokazao da specifični pop zvuk koji neguje ne odoleva vremenu, što je vrlo slikovito opisao Dimitrije Vojnov:\n– Izlazak njihove nove ploče izazvao je podizanje rampi na raskršću gde se publika, koja već gotovo dve decenije stari zajedno sa bendom, susreće sa klincima koji tek sada otkrivaju dodire kolena ispod stola i šta se dešava sa zmajevima. Zahvaljujući formama koje su od klišea jednog žanra u međuvremenu isklesane u arhetip, kao i sposobnosti da i dalje fino kanališu svoje emocije, autori su nam ponudili album koji istovremeno predstavlja logičan korak napred i nnadovezuje se na zaostavštinu benda.\nPored velikog broja hitova koje je Eva Braun stvarala u prethodnih 20 godina, publika će moći da čuje i nove pesme sa aktuelnog izdanja:\n– Kako da repertoar od skoro pedeset numera svedemo na razumnu i podnošljivu meru od 30 pesama… to je jedno od pitanja koje nas „muči“ ovih dana – izjavio je Goran Vasović Vaske, i dodao: – Na beogradski koncert smo pozvali veliki broj gostiju koji će nam se pridružiti na bini. Među njima je, naravno, i Vladimir Kolarić Kole iz Velikog prezira sa kojim smo sarađivali na novom spotu za pesmu „Primenjena ljubav“. Podrška će nam biti i grupa Red Union iz Novog Sada, možda i najbolji sastav u Srbiji.. (danubeogradu.rs)\nTagovidom omladine beograda koncerti muzika pop\nPrethodni Beogradska trka Deda Mrazeva\nSledeći Pijaca organske hrane


Јednim klikom do građevinske dozvole u Banjaluci i Gradišci – mojKontakt portal – Radio Televizija Kontakt\nЈednim klikom do građevinske dozvole u Banjaluci i Gradišci\nBy Jelena Đurović / 15. 10. 2020.\nU Banjaluci i Gradišci počeo je sa radom integrisani pilot-sistem za elektronsko izdavanje dozvola u građevinarstvu, koji omogućava izdavanje građevinskih dozvola u roku od pet dana, i to bez potrebe za dolaskom u Gradsku upravu.\nSistem je jednostavan za korištenje a pristupa mu se putem linka http://egradjevinska.vladars.net dostupnog na zvaničnoj stranici Ministarstva za prostorno uređenje, građevinarstvo i ekologiju Republike Srpske.\nNa video-konferenciji, koja je održana ovim povodom, konstatovano da je ovaj veliki korak rezultat predanog rada svih učesnika i reformskog procesa ostvarenog kroz Projekat poboljšanja poslovnog okruženja – Lajf (Life), koji je provela Međunarodna finansijska korporacija (IFC), članica Grupacije Svjetske banke, uz finansijsku podršku Britanske ambasade u BiH.\nNa konferenciji su učestvovali ministarka za prostorno uređenje, građevinarstvo i ekologiju Srebrenka Golić, britanski ambasador u BiH Metju Fild, Lada Buševac, šefica Kancelarije IFC u BiH, predstavnici gradova Banjaluka i Gradiška, te predstavnici Ministarstva za naučno-tehnološki razvoj, visoko obrazovanje i informaciono društvo i Generalnog sekretarijata Vlade Republike Srpske.\nTokom implementacije projekta, izmijenjeno je niz zakonskih i podzakonskih akata na entitetskom nivou, provedena je cjelovita regulatorna reforma u dvije pilot lokacije, Banjaluci i Gradišci, i pilot sistem je od danas u funkciji i može elektronski zaprimati zahtjeve investitora koji žele graditi u Banjaluci i Gradišci, što će dodatno povećati atraktivnost Banjaluke i Gradiške za investiranje – navela je ministarka prostornog uređenja, građevinarstva i ekologije Republike Srpske.\nGolićeva je istakla da će uvođenjem integrisanog sistema proces izdavanja građevinskih dozvola biti dodatno racionalizovan, te da se na lokalnom nivou očekuju velike uštede i smanjenje investicionih troškova.\nNadamo se da će uskoro i druge opštine i gradovi Republike Srpske slijediti ovaj primjer, jer sada postoje i zakonski i infrastrukturni preduslovi da sve lokalne zajednice u Republici Srpskoj uvedu ovaj sistem i to sada isključivo zavisi od njihove spremnosti da reformama unaprijede usluge koje pružaju svojim građanima i privrednicima – rekla je Golićeva.\nUspostavljanje integrisanog sistem za elektronsko izdavanje građevinskih dozvola u Banjaluci i Gradišci obuhvatao je izmjene niz zakonskih i podzakonskih akata na entitetskom nivou, te cjelovitu regulatornu reformu u ove dvije pilot lokacije, kako bi se omogućilo elektronsko vođenje administrativnih postupaka u sektoru građenja.\nAmbasador Fild je rekao da je pokretanje sistema za elektronsko izdavanje građevinskih dozvola veliko zajedničko postignuće.\nDigitalizovani procesi su brži, efikasniji i ekonomičniji. To je model pružanja usluga koji želimo da se replicira širom BiH u smislu načina na koji vlade pružaju usluge svojim građanima, posebno tokom pandemije. Snažne veze između lokalnih i entitetskih vlada, kompanija i građana su nam pomogle da postignemo impresivne rezultate – rekao je on.\nFild je dodao da će Velika Britanija nastaviti da usko sarađuje sa partnerima na različitim nivoima vlasti i sa organizacijama poput IFC, kako bi podržali digitalizaciju, bolje poslovno okruženje i poboljšani kvalitet usluga za građane širom BiH.\nŠefica Kancelarije IFC-a u BiH Lada Buševac rekla je da je digitalizacija usluga javnog sektora budućnost, te da se, kroz projekat Lajf, nastavlja rad na implementaciji onlajn registracije privrednih subjekata u BiH.\nKada smo započeli projekat Lajf, prema izvještaju Svjetske banke, u BiH je prosječno bilo potrebno 320 dana za dobijanje građevinske dozvole. Danas, u Banjaluci i Gradišci, uz kompletiran zahtjev dozvolu možete dobiti za pet dana i to da uopšte ne morate fizički otići do gradske uprave – navela je ona.\nDodala je da je u proteklih pet godina, IFC investirao svoja znanja i zajedno sa partnerima radio na stvaranju preduslova za realizaciju prvog pravog digitalnog servisa za građane i privrednike u BiH.


Стручне обуке у ИТ области за незапослене и особе са инвалидитетом - Va1.info\nNaslovna/Vesti/Stručne obuke u IT oblasti za nezaposlene i osobe sa invaliditetom\nStručne obuke u IT oblasti za nezaposlene i osobe sa invaliditetom\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin i direktor kompanije „Samsung elektroniks“ za Adriatik regiju Tae Hvan Hvang potpisali su danas Sporazum o strateškoj saradnji.\nVulin je, nakon potpisivanja ovog sporazuma u Palati Srbije, objasnio da taj dokument predviđa program obuka u oblasti informaciono-komunikacionih tehnologija za nezaposlene i osobe sa invaliditetom.\nU saradnji sa Nacionalnom službom za zapošljavanje (NSZ), nezaposleni mladi u Srbiji dobiće priliku da se obuče za kodiranje savremenih aplikacija za mobilne uređaje, tablete, TV ili kompjuterske platforme, kao i za druge napredne IT profile, naveo je ministar.\nPrema njegovim rečima, to će im omogućiti da, zahvaljujući novim veštinama, povećaju svoju konkurentnost i šanse za zaposlenje.\nSiguran sam da je ovo primer i ostalim kompanijama koje imaju potrebu da učestvuju na našem tržištu da nam pomognu da naši ljudi usvoje odgovarajuća znanja i samim tim dođu što pre do posla, istakao je Vulin.\nOn je, kada je reč o stanju na tržištu rada, rekao da i dalje postoje pozitivni trendovi, kao i da je od 1. januara do 31. marta, na osnovu obavezne evidencije u registru socijalnog osiguranja, bilo 61.320 slučajeva zapošljavanja sa evidencije NSZ, što je povećanje od 6,8 odsto u odnosu na prošlu godinu.\nTakođe, u istom periodu prijavljen je 991 slučaj zapošljavanja osoba sa invaliditetom sa evidencije NSZ, što je povećanje od čak 20,4 odsto u poređenju sa istim prošlogodišnjim periodom, zaključio je Vulin.\nHvang je ukazao na to da je kompanija „Samsung“ izuzetno posvećena brojnim programima korporativne društvene odgovornosti u oblasti obrazovanja i nezaposlenosti.\nOn je ocenio da će pomenuti sporazum i projekat „Samsung smart akademija“ pružiti kvalitetnu stručnu obuku mladima, nezaposlenima i osobama sa invaliditetom, što će im pomoći da budu konkurentniji na tržištu rada.\nCilj projekta „Samsung smart akademija“ jeste razvoj kompetentnosti i povećanje zaposlenosti mladih i osoba sa invaliditetom u Srbiji, u skladu sa prioritetima nacionalne politike zapošljavanja.\n[hr style=“double“]srbija.gov.rs[hr style=“double“]\nPočele pripreme za asfaltiranje puta u Vukoni